AWAS! Ini 14 Tanda Kanser Rahim Tahap 1 Setiap Wanita Kena 'Alert'!

Jika anda didiagnosis dengan kanser rahim tahap 1, pasti anda tertanya-tanya, apakah tanda awal
 kanser rahim yang boleh anda alami
, kan?

Kanser rahim adalah sejenis kanser melibatkan sel endometrium yang membarisi permukaan rahim wanita.

Setiap bulan (atau kitaran haid), lapisan sel endometrium tersebut akan terhakis menyebabkan pendarahan haid sekiranya proses kehamilan tidak berlaku.

Secara umumnya, masalah kesihatan ini lebih lazim didiagnosis
dalam kalangan wanita yang telah mencapai usia menopaus
.

Mereka yang menghidapnya boleh menunjukkan simptom yang berkait dengan pendarahan faraj dan simptom umum kanser yang lain.

Teruskan membaca untuk mengetahui simptom awal bagi kanser rahim tahap 1.

Untuk mendapatkan lebih banyak info tentang Kanser, sila dapatkan
di sini
.

Pendarahan, simptom yang lazim berlaku bagi penghidap kanser rahim tahap 1

Pendarahan mungkin normal bagi wanita yang masih belum menopaus, namun ia boleh menjadi tanda bahaya bagi wanita yang telah menopaus.

Adakah ini bermakna
mereka yang masih mengalami haid tidak akan mendapat kanser rahim?

Tidak sama sekali! Mereka yang belum menopaus masih boleh didiagnosis dengan masalah ini.

Cuma ia lebih lazim didiagnosis dalam kalangan mereka yang telah mencapai usia menopaus terutamanya mereka yang membuat rawatan hormon.

Menurut Persatuan Kanser Amerika, kira-kira 90% wanita yang didiagnosis dengan kanser rahim mengalami pendarahan faraj tidak normal.

Paten pendarahan tersebut boleh dilihat dalam konteks sama ada
wanita tersebut masih mengalami pendarahan haid atau telah mencapai usia menopaus
.

Bagi mereka yang belum menopaus, pendarahan faraj tidak normal adalah:

Pendarahan banyak dan lama ketika haid (lebih lama daripada 7 hari).

Pendarahan yang berlaku di antara 2 waktu haid dalam kitaran normal haid.

Haid yang berlaku pada setiap 21 hari atau lebih awal.

Pendarahan faraj sebelum atau selepas melakukan hubungan seks.

Bagi mereka yang telah mencapai usia menopaus pula, pendarahan tidak normal dianggap sebagai pendarahan yang berlaku selepas setahun anda tidak mengalami pendarahan haid.

Keadaan ini perlu diperiksa oleh doktor.

Namun, anda perlu tahu bahawa kanser rahim tahap 1 bukanlah satu-satunya punca pendarahan tidak normal selepas menopaus.

Terdapat punca lain seperti fibroid
,
masalah tiroid
 dan terapi gantian hormon.

Tanda awal kanser rahim lain yang perlu diberi perhatian

Seperti masalah kanser lain, kanser rahim juga boleh menyebabkan simptom kanser umum yang mempengaruhi proses fisiologi di seluruh badan.

Pada peringkat awal, penghidap mungkin tidak menunjukkan sebarang gejala ini.

Namun, apabila kanser rahim tahap 1 sudah semakin lanjut/ besar, ia boleh menyebabkan gejala seperti:

Sakit pada kawasan pinggang.

Pengeluaran cecair faraj dalam kuantiti yang banyak.

Sakit abdomen.

Rasa keras atau ketulan pada mana-mana permukaan kawasan pinggang.

Hilang berat badan tanpa mengamalkan sebarang diet.

Kelesuan.

Kembung perut.

Perubahan pada corak buang air kecil atau besar.

Rasa cepat kenyang.

Sakit ketika melakukan hubungan seks.

Jika komplikasi telah berlaku, pesakit boleh menunjukkan gejala berkait dengan komplikasi yang dialami.

Oleh sebab pendarahan merupakan manifestasi utama bagi kanser rahim,
simptom anemia boleh berlaku kepada penghidap kanser
 tersebut.

Anemia adalah keadaan di mana jumlah sel darah merah di dalam aliran darah manusia lebih rendah daripada normal.

Keadaan ini boleh menyebabkan simptom seperti:

Kelesuan.

Lemah badan.

Sejuk tangan dan/atau kaki.

Degupan jantung tidak sekata.

Sakit kepala.

Sesak nafas.

Kulit pucat atau kekuning-kuningan.

Sakit dada.

Pening kepala.

Keadaan ini boleh berlaku akibat
badan kekurangan zat besi berikutan badan kehilangan darah
 pada kadar yang sangat laju.

Oleh sebab zat besi merupakan komponen penting dalam penghasilan sel darah merah, tanpanya, pembuatan sel darah merah baharu menjadi perlahan.

Situasi ini boleh menyebabkan keperluan badan tidak dapat dipenuhi oleh jumlah sel darah merah yang sangat terhad.

Konklusi

Jika anda mengalami sebarang simptom yang berkait dengan kanser rahim, anda perlu berjumpa dengan doktor untuk membuat pengesahan diagnosis dan rawatan.

Komplikasi anemia
 yang dialami oleh penghidap boleh dirawat dengan
pengambilan suplemen zat besi dan amalan pemakanan seimbang
.

Sekiranya anda mempunyai sebarang persoalan, ajukan kepada doktor perubatan bertauliah bagi mendapatkan khidmat nasihat kesihatan berkenaan kanser rahim tahap 1.


Kerap Sangat Jerawat Tumbuh Di Dagu? Usah Risau, Jom Rawat Dengan 6 Cara Ini!

Susah hati sebab ada banyak jerawat di dagu? Jangan gusar. Teruskan membaca artikel Hello Doktor ini kalau ingin mengetahui cara mengatasi masalah jerawat tersebut.

Untuk mendapatkan lebih banyak info tentang Kesihatan Kulit, sila dapatkannya
di sini
.

Kemunculan jerawat di dagu

Kemunculan jerawat atau akne pada bahagian dagu adalah perkara biasa. Seperti jerawat lain, ia mungkin disebabkan oleh gabungan faktor termasuklah peningkatan sebum,
liang pori tersumbat
, keradangan dan bakteria.

Berdasarkan penyelidikan, jerawat pada bahagian muka ini – dagu dan garis rahang – sering dikaitkan dengan hormon, khususnya pada wanita.

Hormon androgen merangsang pengeluaran sebum – minyak yang bertanggungjawab dalam penyumbatan liang pori.

Sesetengah wanita menghasilkan lebih banyak androgen seperti disebabkan oleh keadaan kesihatan yang dikenali sebagai
sindrom ovari polisistik (PCOS).

Fahami puncanya

Sama ada remaja atau dewasa, kedua-duanya boleh mengembangkan jerawat pada bahagian muka ini.

Sumber acne.org

Jerawat remaja
 paling kerap muncul pada bahagian zon-T – merangkumi dahi, hidung dan dagu. Manakala jerawat dewasa yang berpunca daripada turun naik hormon sering terjadi di sepanjang garis rahang.

Antara punca kemunculan jerawat di dagu adalah:

Kulit berminyak

Hormon yang turun naik

Gangguan hormon, seperti PCOS

Tabiat pemakanan

Tekanan

Genetik

Ubatan tertentu

Produk penjagaan rambut dan kulit

Bukan masalah jerawat

Dalam sesetengah kes, jerawat di dagu tersebut bukanlah jerawat. Sebaliknya keadaan yang menyerupai seperti jerawat, iaitu
rambut tumbuh ke dalam (
ingrown hair
)
 atau rosacea.

Walaupun masalah
ingrown hair
 lebih kerap dalam kalangan lelaki yang bercukur, namun sesiapa sahaja boleh mengalaminya.

Ia adalah di mana rambut tumbuh semula ke dalam kulit, menyebabkan kemerahan dan keradangan. Keadaan itu boleh
membentuk pustula
 seperti jerawat dan agak gatal.

Rosacea pula adalah keadaan yang menyebabkan kemerahan dan benjolan bernanah pada kulit.

Merawat jerawat di dagu

Bergantung kepada tahap keterukan akne, terdapat beberapa pilihan yang boleh anda lakukan untuk merawat masalah jerawat yang dialami:

Basuh muka

Untuk merawat jerawat ia harus bermula dengan kulit yang bersih.
Basuh muka
 2x sehari menggunakan produk pembersih lembut.

Selain daripada memicit jerawat, anda juga harus elakkan
harsh product
 atau menggosok terlalu kuat kerana ia boleh merengsakan kulit dan memburukkan akne.

Produk penjagaan bersesuaian

Individu yang mempunyai jerawat perlu mengelakkan
produk mekap
, penjagaan kulit dan rambut yang berasaskan minyak.

Gunakan produk dengan label:

Bukan komedogenik – dirumus khusus untuk tidak menyumbat liang pori

Berasaskan air

Tanpa minyak

Tidak akan berjerawat

Tidak akan menyumbat pori

Kurangkan produk tenusu & gula bantu atasi masalah jerawat

Mereka yang gemar mengambil
minuman soda
 dan produk bergula lain lebih cenderung untuk mengalami jerawat. Begitu juga dengan individu yang suka mengambil produk tenusu dengan banyak.

Ubat farmasi

Bahan-bahan berikut semuanya boleh didapati di farmasi dan kedai ubat, yang telah terbukti dapat
mengurangkan jerawat:

Retinoid

Asid salisilik

Benzoyl peroksida

Asid azelaic

Retinoid telah terbukti sangat membantu dalam merawat bintik putih dan
bintik hitam
. Asid salisilik dan benzoil peroksida mungkin lebih berkesan untuk merawat papula dan pustula.

Rawatan preskripsi

Doktor mungkin menetapkan mana-mana yang berikut:

Antibiotik

Dapsone

Retinoid oral

Doktor juga mungkin mengesyorkan ubat kawalan hormon seperti

pil pencegahan kehamilan
 – dapat membantu mengawal pengeluaran sebum.

Laser atau terapi cahaya, antara cara atasi masalah jerawat di dagu

Pakar dermatologi kosmetik mungkin mengesyorkan beberapa versi terapi cahaya untuk membantu merawat jerawat anda. Prosedur ini biasanya perlu dilakukan dalam beberapa sesi di dalam bilik rawatan.

Langkah pencegahan

Agak sukar untuk menghalang sepenuhnya pertumbuhan jerawat pada bahagian dagu. Tetapi beberapa perkara berikut boleh dilakukan sebagai langkah pencegahan, seperti:

Mencuci dagu dan semua kawasan muka dengan sabun lembut dua kali atau lebih setiap hari

Elakkan makanan berminyak dan tinggi gula

Meminimumkan tekanan atau pencetus hormon lain

Hindari daripada
menyentuh muka
 secara berlebihan dengan tangan dan jari

Gunakan
pelindung matahari
 bebas minyak dengan kerap

Pastikan cadar dan peralatan tempat tidur lain bersih dan kerap dicuci

Elakkan produk kulit yang mengandungi minyak yang boleh menyumbat liang pori

Baca juga:

Anda juga harus mengelakkan tingkah laku tertentu untuk membantu merawat dan mencegah jerawat daripada terbentuk di dagu, antaranya:

Jangan picit jerawat
. Ini boleh menyebabkan lebih banyak keradangan dan menyebabkan parut

Jangan sekali-kali tidur dengan solekan. Sentiasa cuci muka sebelum tidur

Jangan biarkan kulit muka kering. Minyak boleh menyebabkan masalah, begitu juga kekeringan pada kulit. Gunakan
pelembap muka

Jangan cuba rawatan atau produk baharu setiap minggu

Elakkan
pembersih muka,

loofah
 dan
scrub
 yang keras. Jangan
scrub
 muka terlalu kerap

Jerawat di dagu adalah normal

Jerawat pada bahagian dagu perkara biasa. Ia sering disebabkan oleh hormon yang merangsang pengeluaran minyak berlebihan pada dagu, sekali gus memerangkap sel kulit, kotoran dan bakteria punca jerawat.

Mengamalkan penjagaan kebersihan
kulit wajah
 dan diri yang betul adalah cara terbaik menghalang perkembangan jerawat.


Nak Mulut Yang Lebih Sihat? Pilihlah Ubat Gigi Yang Mengandungi Xylitol!

Pernahkah anda dengar mengenai xylitol? Selalunya, xylitol terdapat di dalam produk penjagaan kesihatan mulut seperti ubat gigi dan juga makanan seperti gula-gula pudina dan gula-gula getah. Malah, amalan memberus gigi juga tidak lengkap rasanya tanpa ubat gigi yang mempunyai bahan ini.

Namun, tahukah anda
apakah maksud sebenar xylitol?
 Xylitol merupakan sejenis gula alkohol.

Walaupun ia sejenis gula, xylitol merupakan sejenis pemanis yang tidak akan menyebabkan gigi mereput dan mengandungi 40% kalori yang lebih rendah daripada gula!

Selain itu, xylitol juga merupakan sejenis bahan yang boleh dijumpai secara semula jadi di dalam pelbagai jenis buah-buahan, sayur-sayuran dan cendawan.

Walau bagaimanapun, xylitol selalunya diekstrak daripada sejenis cecair yang dijumpai di bawah pohon Birch.

Dijumpai pada akhir abad ke-19, penggunaan xylitol tidak meluas hinggalah pada tahun 1970.

Xylitol menjadi popular di Eropah disebabkan kekurangan gula semasa perang dunia kedua. Namun, potensi sebenarnya dalam kesihatan oral ditemui oleh penyelidik di
T
urku
 University
 di Finland.

Memberus gigi menggunakan xylitol menghalang pembentukan kaviti

Semua orang sudah biasa mendengar mengenai xylitol di dalam
ubat gigi masing-masing.
 Walau bagaimanapun, bukan semua orang tahu cara sebenar bahan ini berfungsi untuk menghalang pembentukan kaviti.

Xylitol di dalam ubat gigi bertindak menghalang pembentukan
bakteria yang menyebabkan kaviti.

Bakteria yang menyebabkan masalah pada kawasan gigi ini dikenali dengan nama
Streptococcus mutans. S.
mutans
 merupakan
penyebab utama gigi mereput
 dan enamel menjadi rosak.

Untuk pengetahuan anda, gula yang kita makan setiap hari merupakan sumber makanan untuk bakteria ini.

Apabila
S. mutans
 makan gula di kawasan gigi, ia akan menyebabkan proses fermentasi berlaku. Proses ini akan menghasilkan asid laktik yang boleh merosakkan enamel gigi dan menyebabkan kaviti.

Walau bagaimanapun, tidak seperti gula biasa, xylitol merupakan sejenis gula alkohol yang tidak melalui proses fermentasi. Oleh sebab itu,
S. mutans
 tidak boleh memproses gula ini untuk membesar.

Lama-kelamaan, jumlah bakteria
S. mutans
 di dalam mulut akan semakin berkurangan.

Plak juga tidak akan terbentuk sebanyak dahulu dan tahap keasidan mulut juga akan berkurang.

Menurut sebuah kajian daripada
Oral Health and Preventive Dentistry
 pada tahun 2008, ubat gigi yang mengandungi xylitol mampu melawan bakteria yang menyebabkan kaviti dengan cara menghalang pembentukan asid.

Ubat gigi
xylitol
 atau florida?

Ubat gigi yang mengandungi kombinasi xylitol dan florida amat efektif untuk memastikan mulut sentiasa sihat.

Memberus menggunakan ubat gigi yang mengandungi xylitol dapat membantu melindungi gigi daripada sebarang kerosakan manakala florida pula memperbaiki kerosakan yang berlaku pada permukaan gigi.

Menurut Dr. David Okano dari
University of Utah School of Dentistry,
jangan tertipu dengan ubat gigi semula jadi yang tidak mengandungi sebarang xylitol atau florida.

Ubat gigi yang tidak mengandungi kedua-dua bahan ini tidak dapat menghalang sebarang kerosakan gigi yang bakal berlaku.

Selain daripada nafas yang lebih segar, ubat gigi yang dijual di atas nama ‘semula jadi’ dan ‘tidak mempunyai sebarang bahan kimia’ ini tidak dapat memberikan apa-apa kebaikan terhadap kesihatan mulut anda.

Seperti yang telah dijelaskan sebentar tadi, xylitol berfungsi menghalang bakteria daripada merosakkan gigi.

Florida pula bertindak menguatkan enamel (lapisan perlindungan di sekeliling gigi anda). Sebab itulah kita memerlukan ubat gigi yang mengandungi kedua-dua xylitol dan florida.

Berdasarkan kajian yang telah dilakukan selama bertahun-tahun, penggunaan ubat gigi yang mengandungi florida dan xylitol
dapat melindungi gigi
 dan memperbaiki kesihatan mulut.

Walau bagaimanapun, pastikan anda memberus gigi sekurang-kurangnya dua kali sehari untuk mendapatkan senyuman yang paling sihat! Tapi, pastikan anda memberus gigi dengan betul! Ikut tip kami di bawah:

Halang pembentukan kaviti pada gigi, guna produk mengandungi xylitol

Xylitol bukan sahaja boleh didapati di dalam ubat gigi, ia juga boleh dijumpai di dalam gula-gula getah dan gula-gula berpudina.

Jika anda ingin membeli manisan yang mengandungi xylitol, anda perlulah membaca senarai bahan yang dicetak di bahagian belakang pembungkus makanan.

Secara amnya, jika xylitol yang terkandung di dalam makanan tersebut bertujuan untuk melindungi mulut anda, ia haruslah disenaraikan sebagai bahan yang pertama.

Penggemar gula-gula xylitol boleh mengambilnya sebanyak 3-5 kali sehari. Jumlah sebanyak 5 gram sudah memadai kerana pengambilan xylitol yang berlebihan boleh menyebabkan anda cirit-birit.

Selain itu, xylitol juga telah
disahkan selamat oleh agensi-agensi besar di seluruh dunia
 seperti WHO dan FDA.

Oleh sebab itu, tidak ada alasan untuk anda tidak memilih ubat gigi yang mengandungi xylitol atas alasan ia tidak selamat untuk dimakan.

Kesimpulan

Jelaslah penggunaan ubat gigi xylitol amat penting untuk memastikan kesihatan mulut kekal terjaga.

Walau bagaimanapun, penjagaan gigi perlulah dilakukan seumur hidup. Oleh sebab itu,
jangan sesekali lupa untuk memberus gigi
 sekurang-kurangnya 2 kali sehari. Kemudian, pastikan anda
melakukan flos gigi!

Jika boleh, berjumpalah dengan doktor gigi sekurang-kurangnya 2 kali setahun untuk memastikan gigi anda sentiasa sihat. Lagipun, bukankah kita akan gunakannya sepanjang hayat?


Alamak, Pasangan Ada Tabiat Pelik Suka Jilat Lubang Dubur? Pesan Pada Dia, Ini Akibatnya!

Dalam perihal berkaitan seks,
terdapat pelbagai cara, teknik, posisi, lokasi dan perlakuan
 yang boleh dilakukan dalam usaha memuaskan nafsu syahwat contohnya jilat lubang dubur?

Asalkan ia tidak melanggar hukum syarak serta mendatangkan kesan negatif terhadap kesihatan fizikal dan mental, tiada salahnya untuk mencuba.

Ada satu perlakuan seks yang sebenarnya agak aneh namun masih ada pasangan yang melakukannya iaitu menjilat dubur! Adakah ia normal?

Untuk mendapatkan lebih banyak info tentang Kesihatan Seksual, sila dapatkannya
di sini.

Perlakuan seks yang dikenali sebagai ‘
rimjob
‘

Mungkin kita semua sudah terbiasa dengan istilah seksual seperti ‘blowjob’, ‘handjob’ atau ‘titsjob’ bukan? Bagaimana pula dengan ‘rimjob’?

Untuk pengetahuan anda, ia adalah satu perlakuan seks yang melibatkan anda menjilat, mengucup atau menghisap dubur pasangan.

Meskipun ramai yang beranggapan bahawa ia adalah satu perbuatan menjijikkan, masih ada pasangan yang menganggap ia mengiurkan lagi memuaskan.

Ini kerana setiap individu itu pasti akan mempunyai
 kecenderungan seks (fetish) yang tersendiri
 seperti jilat lubang dubur, meskipun ia dianggap sebagai aneh atau pelik oleh orang lain.

Namun ketahuilah bahawa ia adalah haram untuk dilakukan buat pasangan yang menganut agama Islam.

Adakah jilat lubang dubur pasangan itu normal?

Seperti mana yang telah diperkatakan di atas tadi, setiap individu itu pasti akan mempunyai
keinginan atau kemahuan seksual yang tersendiri
.

Oleh itu, adalah tidak adil untuk mengatakan bahawa perbuatan ini adalah tidak normal ataupun ‘gila’ kerana ia adalah pilihan masing-masing.

Cuma apa yang penting di sini adalah mereka yang beragama Islam ditegah untuk melakukannya bersama pasangan kerana ia boleh mendatangkan dosa.

Mungkin ada sebab atau hikmah yang kita sendiri tidak nampak di sebalik larangan ini kerana tidak mustahil jika ia boleh mendatangkan kemudaratan.

Manakan tidak,
ia adalah tempat yang sangat kotor
 untuk diletakkan dekat dengan muka bukan?

Apakah risiko & bahaya jilat lubang dubur pasangan?

Secara umumnya, boleh dikatakan bahawa ia mungkin normal dilakukan buat pasangan yang teringin mencuba.

Pun begitu, ketahuilah bahawa masih wujud beberapa risiko dan bahaya perlakuan seksual ini yang mungkin boleh terjadi kepada anda.

#1. Bakteria pada kawasan lubang dubur

Kebersihan adalah sangat penting jika pasangan berkeras mahu melakukannya bersama anda bagi mengelakkan jangkitan bakteria.

Bakteria yang biasa dikeluarkan melalui lubang dubur seperti
E.coli
 dan
Salmonella
masih mampu hidup pada kawasan terbabit untuk satu tempoh masa.

Sekiranya kawasan itu dijilat dengan lidah, maka akan wujud risiko di mana bakteria tersebut masuk ke dalam sistem pencernaan pasangan.

Kesannya, pasangan mungkin akan mengalami gejala seperti sakit perut, muntah-muntah dan cirit-birit.

#2. Jangkitan penyakit kelamin

Hakikatnya, kita semua sangat mudah terdedah kepada
jangkitan penyakit kelamin (STD)
 lebih-lebih lagi jika melakukan aktiviti seks yang tidak selamat.

Boleh dikatakan bahawa
rimjob
 mungkin termasuk di dalam kategori ini kerana ia turut berisiko memindahkan jangkitan penyakit kelamin termasuklah:

Ketuat kelamin

Sifilis

Herpes

Gonorrhea

Hepatitis A, B

Meskipun tidak digalakkan,
anda dan pasangan mungkin boleh menggunakan dental dam
 ketika melakukannya untuk mengelak STD.

Jangan buat lebih-lebih lagi jika…

Di atas tadi, kami telah nyatakan 2 akibat utama yang mungkin boleh terjadi sekiranya anda atau pasangan masih mahu menjilat dubur masing-masing.

Dalam pada itu, sebenarnya ada beberapa lagi sebab lain yang menyebabkan anda patut berfikir dua kali sekiranya terlintas keinginan untuk melakukannya.

Jangan biarkan kawasan dubur anda dijilat pasangan sekiranya ada kondisi seperti berikut:

Cirit-birit

Sembelit

Buasir

Perut berangin

Terlalu banyak lubang yang dijilat

Jangkitan sistem pencernaan

Luka pada dubur

Pendarahan pada dubur

Ini kerana anda mungkin akan mewujudkan suasana tidak selesa akibat terkeluar angin atau najis tatkala muka pasangan berada dekat dengan dubur anda.

Oleh itu, adalah wajar untuk kalian menangguh atau mengelak terus daripada melakukan perbuatan ini seketika sementara merawat gejala terlebih dahulu.

Konklusi

Kesimpulannya, mungkin masih ada pasangan yang beranggapan bahawa perbuatan menjilat, mencium atau menghisap dubur pasangan ini normal.

Tidak dinafikan, ia adalah pilihan masing-masing untuk memilih bagaimana untuk memeriahkan lagi kehidupan di kamar tidur kalian berdua.

Apa yang paling penting adalah tanpa mengira perlakuan seks apapun,
ia perlu dilakukan dengan selamat
 agar tidak mendatangkan sebarang kemudaratan.


Hipertrofi Adenoid

Definisi

Apa itu Hipertrofi Adenoid?

Adenoid adalah jisim segi empat dalam tisu limfatik pada nasofarinks posterior. Ia adalah paling besar dalam kanak-kanak berumur dua hingga enam tahun. Pembesaran boleh menjadi fisiologi atau sekunder terhadap jangkitan virus atau bakteria, alergi, keradangan, dan mungkin, refluks gastroesofagus.

Apakah kebarangkalian Hipertrofi Adenoid?

Hipertrofi atau keradangan adenoid adalah perkara biasa dalam kalangan kanak-kanak. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Hipertrofi Adenoid?

Gejala Hipertrofi Adenoid yang biasa adalah:

Kesukaran bernafas melalui hidung.

Bernafas melalui mulut.

Bercakap seolah-olah lubang hidung adalah dipicit.

Bernafas bising.

Berdengkur.

Berhenti bernafas selama beberapa saat semasa tidur (apnea tidur obstruktif).

Gejala “Sinus’ yang kerap.

Jangkitan telinga tengah atau cecair telinga tengah pada kanak kanak yang masih bersekolah.

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang gejala, sila berjumpa dengan doktor anda.

Bila saya harus berjumpa doktor?

Jika anda mempunyai tanda-tanda atau simptom-simptom atau sebarang soalan, sila rujuk doktor anda. Setiap tubuh badan adalah berbeza. Langkah yang terbaik adalah untuk berbincang dengan doktor anda tentang apa yang terbaik untuk situasi anda.

Punca

Apakah punca Hipertrofi Adenoid?

Oleh kerana adenoid memerangkap kuman yang memasuki tubuh, tisu adenoid kadang-kadang membengkak (menjadi besar) kerana ia cuba untuk melawan jangkitan. Bengkak kadang-kadang menjadi lebih baik, tetapi adakalanya adenoid dapat dijangkiti.

Faktor-faktor Risiko

Apakah yang meningkatkan risiko saya kepada Hipertrofi Adenoid?

Sila bincang dengan doktor anda untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Hipertrofi Adenoid didiagnosis?

Hipertrofi Adenoid disyaki pada kanak-kanak dan remaja dengan gejala-gejala pencirian, efusi telinga tengah yang berterusan, atau otitis media akut atau rhinosinusitis. Tanda-tanda dan gejala yang sama dalam remaja lelaki mungkin disebabkan oleh angiofibroma.

Kanak-kanak yang kekurangan velofaring, contohnya, akibat sindrom velokardiofasial, boleh menghasilkan ucapan hipernasal yang harus dibezakan dari ucapan hiponasal hipertrofi adenoid.

Standard untuk penilaian pejabat nasofaring adalah nasofaringoskopi fleksibel. Rakaman corak tidur, sering digunakan untuk mendokumentasikan dengkuran, tidak tepat atau khusus. Kajian tidur boleh membantu menentukan keterukan apa-apa gangguan tidur akibat halangan kronik.

Pengimejan sinar-X dikontraindikasikan pada kanak-kanak kecuali apabila terdapat indeks yang tinggi dari kecurigaan untuk angiofibroma atau kanser.

Bagaimana pesakit Hipertrofi Adenoid dirawat?

Rawatan sebab.

Kadang-kadang adenoidektomi.

Alergi yang mendasari yang dirawat dengan kortikosteroid intranasal, dan jangkitan bakteria yang mendasari dirawat dengan antibiotik.

Pada kanak-kanak yang mengalami efusi telinga tengah atau otitis media yang kerap, adenoidektomi sering menghadkan pengulangan. Kanak-kanak > 4 tahun yang memerlukan tiub timpanostomi sering menjalani adenoidektomi apabila tiub diletakkan. Pembedahan juga disyorkan untuk anak-anak muda dengan epistaksis berulang atau halangan hidung yang signifikan (contohnya gangguan tidur, perubahan suara). Walaupun ia memerlukan anestesia am, adenoidektomi biasanya boleh dilakukan pada pesakit luar dengan pemulihan dalam 48 hingga 72 jam. Adenoidektomi dikontraindikasikan dalam kekurangan velofaring kerana ia boleh menimbulkan atau memburukkan ucapan hipernasal.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Hipertrofi Adenoid?

Pembesaran adenoid disebabkan oleh jangkitan dan alahan. Anda boleh menghalang perkembangan keadaan tersebut dalam anak anda dengan memberi mereka gaya hidup sihat yang membantu melawan jangkitan dan alergi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Rahsia Kulit Tegang & Berseri Dengan Madu, Jerawat Pun Susah Nak Naik!

Tak sangka banyak rupanya manfaat madu untuk kecantikan. Malah, madu telah lama dikenali kerana keupayaannya membunuh bakteria dan menyembuhkan luka.

Selain itu, manfaat madu untuk kecantikan adalah sering digunakan untuk menyembuhkan
pelbagai keadaan kulit, termasuk jerawat.

Memandangkan madu merawat dan menghalang jerawat melalui sifat anti-bakterinya, ia tidak akan membantu jika jerawat anda berlaku disebabkan ketidakseimbangan hormon atau
 sebab lain selain daripada masalah bakteria.

Bagaimanapun, ia boleh membantu meredakan kerengsaan dan keradangan kulit.

Jadi, jika anda memerlukan hasil segera untuk melicinkan kulit, madu nampaknya menjadi pilihan yang terbaik.

Manfaat madu untuk kecantikan

Menggunakan madu untuk merawat jerawat agak mudah. Apa yang anda perlukan adalah beberapa sudu madu untuk sapuan di muka sama seperti
masker wajah.

Selepas anda mencuci muka dengan pencuci yang lembut, sebaiknya letakkan masker madu dengan segera kerana tekstur tebal madu tidak akan berfungsi dengan baik pada kulit kering. Namun, tidak ada peraturan tentang berapa lama anda harus membiarkan masker ini.

Bergantung kepada bagaimana rasa pada kulit, anda boleh membiarkannya selama 30 minit atau sepanjang malam. Tidak seperti masker muka lain, madu tidak mengering. Oleh itu, anda tidak boleh menggunakan terlalu banyak madu atau ia akan terkena di mana-mana.

Anda boleh menggabungkan masker dengan urutan muka yang lembut untuk
merangsang peredaran darah
 dengan menepuk sedikit seluruh muka anda.

Manfaat madu untuk kecantikan yang lain adalah anda boleh mencampurkannya dengan ramuan lain untuk kesan maksimum. Madu dan kayu manis adalah formula keemasan untuk membersihkan jerawat.

Hanya campurkan madu dan serbuk kayu manis bersama-sama, kemudian letakkan pada kawasan jerawat. Anda harus membiarkan pes sekitar 15 minit sebelum dibasuh dengan air suam.

Jerawat mengambil masa untuk sembuh.
Walaupun madu terbaik tidak dapat membuat jerawat yang mengganggu anda hilang serta-merta, ia sangat membantu dalam proses penyembuhan.

Melainkan jika anda alah kepada lebah dan debunga, anda harus mencuba masker madu untuk menangani jerawat.


Krim Kilo Bantu Cepat Cantik? AWAS, Kaum Hawa Jangan Mudah Terpedaya!

Wanita dan kecantikan merupakan dua perkara yang sukar untuk dipisahkan. Siapa yang tidak mahu kelihatan cantik? Namun dengan kehadiran pelbagai produk kecantikan di pasaran, kita perlu lebih berhati-hati agar tidak mudah terpedaya dengan krim timbang kilo yang akan mendatangkan mudarat.

Apa itu produk kecantikan krim timbang kilo?

Produk kecantikan krim timbang kilo atau turut dikenali sebagai krim kilo adalah produk kecantikan yang dihasilkan di negara jiran dan dijual secara kilo atau timbang kati.

Produk sebegini kebiasaannya dibeli oleh golongan yang ingin menjadi jutawan produk
penjagaan kulit
 dan kecantikan.

Produk jenama dan keluaran tempatan tidak semuanya melalui proses kajian mahupun proses pengilangan yang betul.

Malahan kebanyakan produk adalah produk penjenamaan semula (rebranding) dan pembungkusan semula (repacking) mengikut jenama yang ingin dikeluarkan.

Kebanyakan produk timbang kilo ini menggunakan
bahan kimia yang merbahaya
 dan murah. Antara bahan kimia yang digunakan adalah seperti Hydroquinone, Tretinoin dan Mercury.

Bahan bahaya

Hydroquinone merupakan agen pemutih yang berfungsi untuk mencegah pigmentasi kulit. Antara kesan bahan ini ke atas kulit:

Menipiskan kulit

Kulit akan mudah terbakar (sun-burn) bila terkena sinaran matahari

Kulit akan menjadi kering

Menganggu sistem pernafasan (penggunaan jangka masa panjang)

Tretinoin biasanya digunakan sebagai bahan campuran untuk krim perawatan kulit yang akan mencegah atau menghilangkan jerawat di kulit.

Namun tanpa pengawasan pakar kesihatan atau dengan penggunaan yang berlebihan ia boleh menyebabkan kulit menjadi seperti:

Kemerahan

Tidak selesa

Pedih

Mengelupas

Hipersensitif kepada
sinar matahari

Merkuri juga berfungsi sebagai agen pemutih bagi produk kecantikan seperti krim dan sabun. Dalam bentuk bukan organik, merkuri bertindak mencegah pembentukan melanin untuk menjadikan tona kulit lebih cerah. Antara kesan utama merkuri adalah:

Kerosakan buah pinggang

Ruam kulit

Perubahan warna kulit dan parut

Pengurangan rintangan kulit untuk jangkitan bakteria dan kulat

Keresahan

Kemurungan atau psikosis

Peripheral Neuropathy – masalah berkaitan saraf

Cara kenal pasti produk krim timbang kilo

Tekstur krim likat, berkilat dan berwarna-warni

Selalunya ada produk krim siang dan malam

Produk menjanjikan kesan seawal 3 hari atau seminggu

Pengelupasan kulit selepas penggunaan

Apabila berhenti menggunakan produk,
jerawat akan naik

Bau yang menyengat dan tajam

Pakej pembungkusan yang murah

Tidak dijual di farmasi atau kedai ubat yang diiktiraf (drugstore)


Rawatan Dan Diagnosis Untuk Penyakit Batu Karang

Penyakit batu karang mempunyai rawatan dan diagnosis yang tersendiri. Selalunya, pesakit yang mempunyai penyakit ini akan dirawat berdasarkan jenis, lokasi dan juga saiz batu karang yang mereka alami. Diharap penawar batu karang yang kami kongsikan ini boleh membantu anda.

Mari ketahui informasi mengenai penyakit dan penawar batu karang dalam artikel di bawah.

Untuk mendapatkan lebih banyak info tentang Batu Karang, sila dapatkannya
di sini.

Diagnosis dan penawar batu karang

1. Pemeriksaan

Sebelum melakukan sebarang rawatan, doktor akan melakukan beberapa pemeriksaan seperti ujian darah, ujian air kencing, pengimejan menggunakan X-ray dan
CT scan
, serta analisis batu karang untuk
membantu diagnosis.

Ujian darah boleh mengesan sama ada pesakit
mempunyai kalsium
 atau asid urik yang berlebihan di dalam darah. Selain itu, ujian yang sama juga membolehkan doktor menilai kesihatan buah pinggang pesakit.

Selain itu, pesakit yang mengalami batu karang untuk pertama kali amat digalakkan untuk melakukan analisis batu karang.

Disebabkan pesakit batu karang berisiko untuk membentuk batu karang lagi pada masa hadapan, penting untuk pesakit melakukan analisis batu karang untuk mengenal pasti
jenis batu karang tersebut.

Selepas mengenal pasti jenis batu karang, doktor boleh mencadangkan langkah intervensi yang sesuai seperti
perubahan dari segi diet
dan sebagainya untuk menjadi penawar batu karang dan mengelakkan penyakit ini daripada berulang semula pada masa hadapan.

2. Diagnosis batu karang menggunakan
 CT scan

Ujian pengimejan menggunakan
CT scan
 merupakan satu cara yang efektif untuk mengesan kehadiran batu karang di dalam tubuh pesakit, lebih-lebih lagi batu karang yang bersaiz kecil.

Jika pesakit mempunyai kondisi lain atau penyakit lain yang menyebabkan mereka mengalami batu karang, ujian CT juga boleh digunakan untuk mengesan penyakit tersebut.

Oleh sebab itu, imbasan CT digunakan secara lebih kerap berbanding X-ray yang hanya mampu mengesan batu karang yang bersaiz besar.

3. Diagnosis batu karang dengan imbasan
ultrasound
 (
Ultrasonography
)

Walaupun CT scan merupakan langkah yang terbaik untuk mengesan batu karang, kadangkala doktor akan menggunakan alternatif lain seperti imbasan
ultrasound
 yang lebih murah dan tidak melibatkan sebarang radiasi.

Sama seperti imbasan CT, imbasan
ultrasound
 juga boleh digunakan untuk menentukan saiz dan lokasi batu karang di dalam buah pinggang atau pundi kencing.

Selain itu,
kondisi seperti obesiti
 atau gas di dalam usus (
intestinal gas
) mungkin boleh mengganggu keputusan ujian.

Baca juga:

Kanser Pundi Hempedu Dan Batu Karang Dalam Hempedu, Sama Atau Berbeza?

5 Tanda Ada Batu Karang Dalam Pundi Kencing, Jangan Abaikan Sakit Perut Yang Teruk!

4. Diagnosis batu karang dengan imbasan X-ray

Seperti yang dibincangkan sebelum ini, imbasan X-ray juga boleh digunakan untuk mengesan batu karang.

Walau bagaimanapun, imbasan ini kurang efektif jika dibandingkan dengan imbasan CT atau imbasan
ultrasound
.

5.
Excretory urography

Urography
 merupakan sejenis kaedah pengimejan yang digunakan untuk mengesan kehadiran
darah di dalam urin
 atau batu karang di dalam pundi kencing dan buah pinggang.

Urography
 selalunya dilakukan bersama imbasan CT (
computed tomography
) atau MRI (
magnetic resonance imaging
). Kaedah ini sangat efektif untuk mengesan sebarang masalah pada saluran urinari.

6. Ujian air kencing

Ujian air kencing dilakukan untuk mengenal pasti sama ada pesakit mengkumuhkan terlalu banyak mineral yang boleh menggalakkan pembentukan batu karang. Untuk ujian ini, doktor mungkin akan minta pesakit melakukan ujian yang sama sebanyak dua kali.

Selain itu, ujian urin juga boleh mengesan jangkitan
saluran kencing (UTI)
 yang boleh menyebabkan atau disebabkan oleh batu karang.

7. Analisis yang bersesuaian untuk mengetahui penawar batu karang

Doktor juga akan melakukan analisis terhadap air kencing untuk mengesan
sel darah merah
, sel darah putih atau nitrit di dalam urin pesakit.

Jika ada sebarang
sel darah putih
 atau nitrit dikesan di dalam air kencing, ini mungkin menandakan kewujudan jangkitan bakteria. Darah merah pula menunjukkan kehadiran batu karang di dalam saluran air kencing pesakit.

Selain itu, pH air kencing pesakit juga akan diuji. Bacaan pH yang lebih daripada 7 menunjukkan kewujudan organisma seperti
Proteus spp
yang berkemungkinan menunjukkan pesakit menghidap
jangkitan
saluran kencing (UTI)
.

Proteus spp
 boleh menguraikan urea kepada ammonia dan karbon dioksida melalui proses hidrolisis. Ini akan menyebabkan pH air kencing pesakit untuk menjadi lebih alkali. Bacaan pH yang lebih rendah daripada 5 pula menunjukkan kehadiran batu karang jenis asid urik.

8.Rawatan batu karang dengan pemberian ubat tahan sakit

Setelah didiagnosis dengan batu karang, doktor mungkin akan memberikan
preskripsi ubat tahan sakit
 untuk kegunaan pesakit lebih-lebih lagi jika mereka menghidap kolik renal.

9. Merangka strategi untuk mengeluarkan batu karang

Jika batu karang boleh dikeluarkan dengan sendirinya, pesakit mungkin tidak memerlukan sebarang rawatan lain.

Oleh sebab itu, kadangkala doktor akan mencadangkan agar pesakit
minum air dengan banyak
 sebagai penawar
untuk bantu mengeluarkan batu karang daripada sistem urinari pesakit. Minum air dengan banyak merupakan penawar batu karang yang sangat mujarab.

Jika boleh, pesakit digalakkan untuk membuang air kecil di dalam penapis teh supaya sebarang batu karang yang keluar boleh disimpan untuk analisis.

Ubat-ubatan juga akan diberikan kepada pesakit bergantung kepada jenis
batu karang yang dialami.

Penawar batu karang 10: Prosedur
stone-bypass

Kadangkala, apabila batu karang tersumbat pada saluran kencing, doktor akan masukkan tiub kecil (
stent
) secara sementara ke dalam ureter.

Kemudiannya, tiub tersebut akan dibiarkan di posisi tersebut sehinggalah batu karang boleh dibuang dengan cara pembedahan.

Penawar batu karang 11: Shock wave
lithotripsy
 (SWL)

Batu karang boleh dipecahkan menggunakan gelombang bunyi dengan prosedur yang dikenali dengan nama
shock wave lithotripsy
. Prosedur ini dapat memecahkan batu karang kepada cebisan yang lebih kecil.

Selalunya, prosedur ini dilakukan untuk membuang batu karang yang menyebabkan:

Pendarahan

Luka pada bahagian buah pinggang

Kesakitan

UTI

Dengan melakukan prosedur ini, cebisan batu karang yang lebih kecil akan mudah untuk keluar melalui saluran kencing pesakit. Selalunya, prosedur ini akan mengambil masa selama 45 minit hingga 1 jam.

Penawar batu karang 12: Pembedahan batu karang

Ada batu karang yang mempunyai saiz yang besar dan sukar untuk dikumuhkan secara semula jadi. Jika ini yang berlaku, doktor akan membuang batu karang tersebut dengan cara pembedahan.

Ureteroscopy
 merupakan salah satu prosedur yang boleh digunakan untuk membuang batu karang. Doktor akan menggunakan skop yang halus dan nipis untuk mencari dan mengeluarkan batu tersebut.

Semasa prosedur ini dilakukan, pesakit akan berada di bawah anastesia. Skop tersebut akan dimasukkan melalui
pundi kencing
 dan ureter hingga ke bahagian buah pinggang.

Selain itu, untuk pesakit yang
menghidap hipertiroidsme
 pula, mereka mungkin perlu melakukan pembedahan untuk membuang kelenjar paratiroid.


Sindrom Horner: Kelopak Mata Jatuh Akibat Kerosakan Saraf

Definisi

Apa itu Sindrom Horner?

Sindrom Horner adalah sekelompok simptom disebabkan kerosakan pada jaringan saraf tertentu daripada otak ke wajah dan memengaruhi salah satu mata.

Sindrom Horner adalah keadaan yang sangat jarang berlaku. Sindrom ini juga dikenali sebagai Horner-Bernard syndrome atau oculosympathetic palsy.

Tanda-tanda & simptom

Apakah tanda-tanda dan simptom Sindrom Horner?

Sindrom Horner biasanya hanya mempengaruhi satu sisi wajah. Simptom yang biasanya terjadi termasuklah:

Pupil atau anak mata yang mengecil (miosis)

Perbezaan ukuran pupil antara kedua mata sangat jelas

Pupil yang mengecil lambat membesar dalam kawasan redup atau ruangan gelap

Kelopak mata atas jatuh (ptosis)

Kelopak mata bawah terangkat

Sisi wajah yang terjejas kebiasaannya tidak berpeluh sama sekali (anhidrosis), atau hanya sedikit jika dibandingkan dengan sisi sebelahnya. Atau, terdapat bahagian tertentu yang tidak berpeluh pada wajah tersebut

Beberapa simptom di atas mungkin tidak begitu ketara, terutamanya anhidrosis dan ptosis.

Simptom lain Sindrom Horner yang mungkin muncul pada kanak-kanak adalah:

Pada anak bawah usia 1 tahun, warna iris (bahagian berwarna yg mengelilingi anak mata) lebih terang di sisi mata yang terjejas

Kulit di sisi wajah yang terjejas tidak menjadi merah sewaktu kepanasan, berpeluh, atau sewaktu marah atau menangis

Kemungkinan terdapat tanda-tanda dan simptom yang tidak disebutkan di atas. Jika anda mengalami kerisauan akan simptom tertentu, rujuk kepada doktor anda.

Bila saya harus merujuk kepada doktor?

Anda harus segera mendapatkan rawatan perubatan apabila simptom-simptom Sindrom Horner muncul tiba-tiba, setelah mengalami trauma fizikal atau kecederaan, atau diikuti oleh simptom tambahan berikut:

Gangguan penglihatan

Pening

Otot lemah atau sukar mengawal otot

Sakit kepala teruk yang tiba-tiba; atau sakit leher teruk yang muncul tiba-tiba

Terdapat pelbagai faktor risiko yang boleh menyebabkan Sindrom Horner. Ada di antaranya lebih serius berbanding yang lain. Penting untuk anda segera mendapatkan diagnosis yang tepat.

Punca

Apakah punca Sindrom Horner?

Sindrom Horner disebabkan oleh kerosakan jalur saraf dalam sistem saraf simpatetik. Sistem saraf simpatetik mengatur degup jantung, ukuran pupil, penghasilan peluh, tekanan darah, dan fungsi tubuh lain yang membolehkan anda bertindak balas segera terhadap setiap perubahan pada persekitaran.

Jalur saraf yang terjejas dalam Sindrom Horner dibahagi dalam tiga kelompok sel neuron:

Neuron tahap pertama

Jalur saraf ini bermula daripada hipotalamus yang berada di bahagian otak bawah, melalui batang otak dan menjalar hingga ke tulang belakang bahagian atas. Beberapa hal yang boleh menyebabkan kerosakan pada jalur saraf ini adalah:

Strok

Ketumbuhan

Penyakit yang menjejaskan selaput myelin

Trauma leher

Syringomyelia

Neuron tahap kedua

Jalur saraf ini melibatkan bahagian tulang belakang hingga ke bahagian dada atas dan sisi leher. Beberapa hal yang boleh menyebabkan kerosakan pada jalur saraf ini adalah:

Kanser paru-paru

Ketumbuhan pada selaput myelin (schwannoma)

Kerosakan pada aorta (saluran darah utama jantung)

Pembedahan pada bahagian dada

Cedera akibat trauma

Neuron tahap ketiga

Jalur saraf ini menjalar dari sisi leher hingga ke kulit wajah dan otot-otot sekitar kelopak dan otot iris mata. Antara perkara yang dapat menyebabkan kerusakan pada jalur saraf ini adalah:

Kerosakan saluran darah karotid di sisi leher

Kerosakan vena jugularis di sisi leher

Ketumbuhan atau jangkitan pada dasar tengkorak

Migrain

Sakit kepala cluster, jenis sakit kepala teruk yang berulang

Punca Sindrom Horner pada kanak-kanak

Punca umum Sindrom Horner pada kanak-kanak adalah:

Kecederaan leher atau bahu sewaktu proses bersalin

Kecacatan aorta sewaktu lahir

Tumor neuroblastoma

Dalam beberapa keadaan, punca sindrom ini tidak diketahui. Hal ini disebut sebagai Sindrom Horner idiopatik.

Diagnosis & Rawatan

Maklumat yang diberikan bukanlah pengganti nasihat perubatan. SILA rujuk kepada doktor anda.

Bagaimanakah sindrom Horner didiagnosis?

Selain pemeriksaan fizikal yang biasa, doktor akan melakukan pelbagai ujian lanjut untuk menentukan punca simptom dan diagnosis tepat.

Ujian yang dilakukan untuk diagnosis Sindrom Horner

Doktor boleh membuat diagnosis berdasarkan simptom yang muncul dan sejarah kesihatan anda.

Doktor atau kebiasaannya opthalmologist (pakar mata), juga dapat memastikan diagnosis dengan memberikan ubat titis pada mata yang dapat melebarkan/mengecilkan pupil. Setelah menitiskan ubat, doktor akan membandingkan tindak balas kedua mata anda, untuk menentukan sama ada kerosakan saraf merupakan punca keadaan anda.

Ujian untuk mengenal pasti lokasi kerosakan saraf

Doktor dapat mengetahui jalur saraf mana yang rosak dengan melihat simptom tertentu yang muncul. Doktor juga mungkin melakukan ujian tambahan atau radiologi untuk mengenal pasti lokasi trauma atau abnormaliti yang mengganggu jalur saraf tersebut.

Doktor dapat memastikan diagnosis dengan menitiskan ubat mata yang dapat melebarkan pupil pada kedua-dua belah mata. Anda didapati mengalami Sindrom Horner jika pupil mata tidak melebar sama besar seperti sisi mata yang sihat. Kemungkinan besar ini diakibatkan oleh kerosakan jalur saraf ketiga, di sepanjang leher ke atas.

Selain itu, doktor mungkin melakukan ujian radiologi dengan MRI, CT scan, atau rontgen untuk menentukan lokasi kerosakan yang menyebabkan Sindrom Horner.

Untuk kanak-kanak penghidap Sindrom Horner, doktor mungkin akan melakukan ujian darah dan ujian air kencing untuk mendiagnosis jika terdapat ketumbuhan neuroblastoma.

Bagaimana Sindrom Horner dirawat?

Tidak ada rawatan khusus untuk Sindrom Horner. Cara terbaik untuk merawat keadaan ini adalah dengan merawat penyakit atau keadaan kesihatan yang menjadi puncanya.

Pencegahan

Apakah perubahan gaya hidup yang dapat dilakukan untuk mencegah Sindrom Horner?

Sindrom Horner adalah kelainan genetik sewaktu lahir yang tidak dapat dicegah, namun simptomnya boleh dikawal dengan rawatan dan ubat-ubatan.

Jika terdapat pertanyaan, rujuk doktor anda untuk penyelesaian terbaik bagi masalah anda.

Hello Health Group
 tidak menyediakan nasihat perubatan, diagnosis, atau rawatan.


Bagamaimana Sepatutnya Anda Mengorek Telinga?

Tahi telinga adalah bahan semula jadi badan yang dihasilkan oleh kelenjar di dalam saluran telinga. Tugas utamanya adalah untuk melindungi telinga dari bakteria atau benda asing yang lain. Dalam kebanyakan masa, ia tidak mendatang sebarang masalah. Walau bagaimanapun, terdapat banyak keadaan di mana orang masih mahu membuangnya. Artikel ini akan memberikan pembaca teknik yang  betul tanpa sebarang risiko kesihatan.

Bila perlu mengeluarkan tahi telinga?

Ada kalanya tahi telinga berkumpul di dalam saluran telinga sehingga menyebabkan sakit telinga, rasa tidak selesa di dalam telinga, rasa penuh dan bunyi di dalam telinga. Kadangkala, ia boleh menyebabkan gatal-gatal dan kehilangan pendengaran sementara. Oleh itu, ia bergantung kepada keadaan. Mereka yang benar-benar memerlukannya sehingga mengganggu fungsi telinga perlu mengeluarkan tahi telinga.

Terdapat banyak cara untuk mengeluarkan tahi telinga dengan selamat dan berkesan

Air garam

Air garam adalah kaedah terbaik untuk menghilangkan tahi telinga yang bertindak melembutkan dan menjadikannya lebih mudah untuk dikeluarkan. Prosedur ini termasuk:

Campurkan sedikit garam, kira-kira satu sudu teh, di dalm secawan air suam. Kacau sehingga garam larut sepenuhnya.

Rendam bola kapas di dalam air tersebut.

Sengetkan telinga yang anda mahu untuk buang tahi telinga, perah bola kapas tersebut untuk meletakkan beberapa titis air garam ke dalam telinga terbabit.

Kekal dalam kedudukan ini selama 3 hingga 5 minit.

Sengetkan kepala anda ke kedudukan yang bertentangan sambil membiarkan titisan air tersebut mengalir keluar.

Gunakan kain yang bersih untuk membersihkan telinga dan tahi telinga yang telah lembut.

Hidrogen peroksida

Selain daripada air garam, hidrogen peroksida adalah cara lain yang berkesan untuk menghilangkan tahi telinga. Hidrogen peroksida boleh membuih. Dengan itu, ia boleh mengeluarkan tahi telinga yang telah dihancurkan dengan mudah. Ini adalah cara ia berfungsi:

Campurkan hidrogen peroksida di dalam air dengan nisbah 1: 1.

Gunakan penitis telinga untuk meletakan beberapa titisan campuran tersebut ke dalam telinga anda.

Lakukan prosedur yang sama seperti air garam.

Minyak bayi

Minyak bayi juga boleh melembutkan tahi telinga dan membantu proses pembuangan.

Tuangkan minyak bayi ke dalam penitis telinga

Sengetkan telingayang  anda mahu bersihkan, sambil meletakkan 3 hingga 5 titik minyak bayi ke dalam telinga tersebut.

Letakkan bola kapas pada bukaan telinga untuk mengelakkan ia daripada bocor.

kekal dalam kedudukan ini selama beberapa minit

Sengetkan kepala ke arah bertentangan untuk mengeluarkan keluar minyak yang berlebihan.

Bersihkan telinga dengan kain yang bersih dan lembut.

Cuka dan alkohol

Campuran ini akan membantu membuang tahi telinga. Di samping itu, alkohol akan membuatkan telinga anda kering manakala cuka akan membantu melawan bakteria atau kulat untuk mencegah jangkitan telinga.

Campurkan hidrogen peroksida di dalam air dengan nisbah 1: 1.

Rendam kapas ke dalam campuran tersebut.

Lakukan perkara yang sama seperti minyak bayi.

Ubat ini boleh digunakan untuk merawat masalah telinga perenang.

Air suam

Pastikan anda menggunakan air yang bersih dan ditapis. Ini adalah caranya:

Isikan penitis telinga dengan air suam, kira-kira 30 darjah Celsius.

Dongakkan kepala anda tegak kemudian tarik telinga luar untuk meluruskan saluran telinga.

Letakkan beberapa titis air suam ke dalam telinga.

Biarkan selama beberapa minit dan sengetkan kepala ke kedudukan yang bertentangan untuk membiarkan ia mengalir keluar.

Berishkan telinga dengan kain yang bersih dan lembut.

Minyak zaitun

Minyak zaitun boleh mengurangkan jangkitan telinga melalui fungsi antiseptiknya.

Panaskan minyak pada kira-kira 30 darjah Celsius.

Gunakan penitis telinga untuk meletakkan beberapa titis minyak ke dalam telinga.

Kekal pada kedudukan yang sama selama 10 minit untuk membiarkan tahi telinga tersebut menjadi lembut.

Sengetkan kepala ke kedudukan yang bertentangan. Kemudian keluarkan tahi telinga dan minyak menggunakan pengorek telinga.

Membuang tahi telinga dengan cara yang salah boleh membawa kepada tahi telinga tersumbat yang serius. Jika kerengsaan kekal selepas mencuba beberapa remedi rumah, pastikan anda dapatkan bantuan perubatan.


Mulut & Lidah Si Manja Ada Tompokan Putih? AWAS, Itu PUNCA Bayi Sukar Menyusu

Perasan tak tompok putih pada lidah si kecil? Itu mungkin kandidiasis mulut yang berpunca daripada jangkitan kulat. Fahami punca mulut bayi putih dalam perkongsian artikel ini.

Jangkitan ini terjadi disebabkan oleh kulat candida, sejenis yis
. Ia adalah jangkitan kulat mulut paling kerap ditemui. Pun begitu, keadaan mulut bayi putih juga boleh menjangkiti bahagian tubuh yang lain.

Umumnya, kandidiasis mulut boleh berlaku kepada sesiapa.

Tetapi keadaan ini lebih kerap berlaku kepada bayi atau kanak-kanak, individu dewasa lebih berusia, dan mereka yang mempunyai
sistem imun badan
 yang lemah.

Untuk mendapatkan lebih banyak info berkenaan keibubapaan, anda boleh klik
di sini
.

Punca jangkitan kulat yang membuatkan mulut bayi putih

Kandidiasis mulut berlaku disebabkan pertumbuhan yis yang dikenali sebagai
Candida albicans
 secara berlebihan.

Sememangnya dalam keadaan biasa, kebanyakan individu termasuk bayi, secara semula jadi akan mempunyai kulat ini dalam jumlah yang kecil dan dianggap sebagai pertumbuhan normal.

Ia akan berada pada bahagian mulut, pencernaan dan kulit serta dikawal oleh sistem imun sihat dan bakteria baik di dalam tubuh.

Ada kalanya, masalah sistem imun yang lemah disebabkan penyakit atau pengambilan ubatan tertentu seperti kortikosteroid atau antibiotik boleh mengganggu keseimbangannya.

Ini boleh menyebabkan kulat membiak di luar kawalan. Itulah puncanya jangkitan kulat terjadi.

Selain itu, tahap daya ketahanan tubuh bayi yang masih tidak berkembang sepenuhnya, turut boleh mengakibatkan berlakunya jangkitan.

sumber @ www.nhs.uk

Punca jangkitan lain yang membuatkan mulut bayi putih

Pertumbuhan kulat Candida yang berlebihan juga boleh mengakibatkan wujudnya masalah
ruam lampin
 dan
jangkitan yis faraj
.

Bayi mempunyai risiko untuk mengalami kandidiasis mulut dan ruam lampin dalam masa yang sama.

Tekanan juga boleh menjadi punca kepada jangkitan ini. Bahkan, beberapa masalah kesihatan seperti diabetes tidak terkawal, jangkitan HIV dan kanser turut boleh menjadi puncanya.

Sekiranya
anda seorang perokok
 atau memakai gigi palsu yang tidak sesuai dengan keadaan mulut, ia juga boleh meningkatkan kecenderungan untuk mengalami jangkitan kulat ini.

Bayi juga boleh menyebarkan jangkitan kepada ibu mereka ketika
sesi penyusuan badan
.

Tanda dan simptom kandidiasis mulut bayi putih

Jangkitan yang kerap berlaku kepada bayi di bawah usia 6 bulan ini boleh dikenal pasti dengan wujudnya tompok-tompok putih.

Pun begitu, bagi sesetengah bayi, tompokan putih itu mungkin kerana sisa susu yang tertinggal pada lidah setelah sesi penyusuan, membuatkan mulut bayi putih. Tetapi umumnya, ia akan larut dalam tempoh masa 1 jam.

Bayi dengan kandidiasis mulut akan mengalami kulit merekah pada bahagian tepi mulut atau tompokan putih di bibir, lidah, atau dalam pipi yang kelihatan seperti keju kotej dan tidak boleh dilap (disingkirkan).

sumber @ www.nhs.uk

Kandidiasis mulut atau sisa susu?

Jadi untuk mengetahui sama ada tompokan putih itu adalah berpunca daripada jangkitan kulat mahupun sisa susu, ibu perlu cuba mengelapnya secara lembut menggunakan jari yang dibaluti kain basah.

Sekiranya lidah si manja kembali kepada warna merah jambu dan kelihatan sihat setelah dilap, maka tiada rawatan lanjut diperlukan.

Tetapi sekiranya tompokan itu tidak dapat dikeluarkan dengan mudah, atau mungkin dapat dilap, namun kelihatan tompokan merah di bawahnya, berkemungkinan jangkitan. Jadi, lakukan pemeriksaan doktor dengan segera.

Jangkitan kulat yang terjadi mungkin akan menyebabkan sesetengah bayi berdepan ketidakselesaan atau rasa sakit apabila menyusu.

Walau bagaimanapun, ada juga si kecil yang tidak berasa sakit atau mengalami sebarang masalah ketidakselesaan.

Bayi yang meragam ketika menyusu atau
menghisap puting kosong
 mungkin petanda mereka mengalami kandidiasis mulut.

Bagaimana merawat jangkitan kulat?

Perkara utama yang perlu anda lakukan jika berasakan si kecil mungkin mengalami jangkitan mulut ini adalah untuk melakukan pemeriksaan doktor.

Ada kes jangkitan yang hilang dengan sendiri tanpa rawatan dalam tempoh 1 atau 2 minggu. Pun begitu, untuk membantu merawat keadaan ini, doktor mungkin memberikan preskripsi larutan antikulat untuk mulut si manja.

Bergantung kepada usia si kecil, doktor juga berkemungkinan akan mencadangkan untuk
menambah yogurt
 dengan lactobacili ke dalam
diet makanan anak
.

Lactobacili adalah bakteria baik yang dapat membantu menghilangkan yis di dalam mulut anak anda.

Jika anak kerap mendapat jangkitan kulat pada mulut, terutamanya apabila berusia lebih 9 bulan, dapatkan rundingan dengan doktor kerana ia mungkin didasari oleh masalah kesihatan lain.

Mencegah jangkitan pada mulut bayi

Kandidiasis mulut adalah jangkitan mulut bayi putih yang agak biasa berlaku pada bayi, tetapi anda boleh mencegahnya dengan:

Penjagaan botol susu dan puting

Sekiranya anda memberi
susu formula
 kepada bayi atau puting kosong,
bersihkan puting
 dengan air panas selepas setiap penggunaan.

Dengan cara itu, jika ada yis pada
puting botol
 atau
puting kosong
, bayi anda tidak akan dijangkiti semula. Simpan susu
dan botol di dalam peti sejuk
 untuk mencegah pembiakan yis.

Ubat salap antikulat

Jika anda melakukan
penyusuan eksklusif
 dan puting berasa sakit serta berwarna merah, ia mungkin petanda jangkitan yis pada puting.

Ia boleh berlaku penularan bolak-balik antara anda dan si kecil.

Lakukan pemeriksaan doktor. Anda mungkin diberikan ubat sapuan antikulat untuk diletakkan pada puting.

Satu keadaan biasa

Jangkitan kulat mulut bayi putih bukan 1 keadaan berbahaya tetapi boleh menyebabkan ketidakselesaan pada si manja dan diri anda sendiri.

Rasa sakit tersebut boleh mengakibatkan waktu penyusuan menjadi perkara yang mendatangkan trauma.

Sebaiknya, lakukan pemeriksaan jika mengesan sebarang simptom kandidiasis mulut.


Hilangkan Sakit Badan

Sama ada anda seorang yang aktif dan kerap melakukan regangan badan ataupun tidak,
sakit di bahagian badan
 yang berlainan boleh muncul bila-bila masa dan di mana sahaja. Berita baiknya adalah, terdapat cara untuk
menghilangkan rasa sakit ini
 tanpa perlu bangun dari kerusi anda.

Sakit di bahagian bawah belakang (pinggang) badan

Duduk tegak di atas kerusi.

Letakkan satu lutut ke dada anda dan tahan dari bawah.

Tarik secara perlahan-lahan ke arah badan.

Kekalkan kedudukan ini selama 30 saat.

Lepaskan kaki secara beransur-ansur

Ulangi proses yang sama dengan kaki yang lain.

Sakit bahu

Tarik nafas dalam dan angkat bahu anda ke arah telinga.

Kekalkan kedudukan ini selama 3 saat.

Lepaskan nafas dan jatuhkan bahu anda ke posisi asal.

Ulang sehingga 10 kali atau lebih.

Sakit
kaki

Letakkan satu kaki di depan kaki yang lain.

Luruskan kaki yang berada di belakang dan lipat jari-jari kaki ke arah tapak kasut.

Kekalkan kedudukan ini selama 30 saat.

Luruskan kaki dengan perlahan.

Ulangi proses ini dengan kaki yang lain.

Sakit sendi lengan

Kepalkan penumbuk dengan kedua-dua tangan.

Letakkan penumbuk di hadapan anda.

Buat bulatan di udara dengan sendi badan anda.

Ulangi 10 kali dalam kedua-dua arah.

Sakit di otot dada

Letakkan tangan anda di belakang kepala supaya siku anda menyerupai sayap.

Turunkan tangan ke belakang supaya bahu anda menghampiri satu sama lain.

Kekalkan kedudukan ini selama 30 saat.

Kembalikan tangan ke kedudukan awal secara perlahan-lahan.

Sakit di pinggul badan

Duduk tegak di tepi kerusi.

Pastikan belakang anda lurus dan pusingkan sedikit ke sebelah kanan.

Regangkan kaki kiri di belakang anda.

Pastikan kaki kanan kekal di bawah sudut 90 darjah.

Luruskan dada anda dan tekan pinggul.

Lakukan ini selama 30 saat.

Lepaskan perlahan-lahan dan kembali ke posisi permulaan.

Ulangi perkara yang sama dengan sebelah yang lain.

Sakit pada otot
punggung

Duduk tegak di atas kerusi.

Letakkan pergelangan kaki kanan anda pada lutut kiri anda.

Bengkokkan badan anda ke depan.

Anda akan merasa
tekanan pada otot-otot
. Jangan lakukan tegangan secara melampau.

Kekalkan kedudukan ini selama 30 saat.

Luruskan dengan perlahan-lahan.

Ulangi langkah yang sama dengan kaki yang lain.

Sakit di bahagian belakang atas badan

Peluk badan anda.

Letakkan tangan kanan di bahu kiri dan tangan kiri di bahu kanan.

Tarik nafas dalam.

Kekalkan kedudukan ini selama 30 saat.

Lepaskan dengan perlahan-lahan.

Sakit lutut

Duduk tegak di kerusi.

Bangun dengan perlahan-lahan

Berdiri dalam satu pergerakan.

Duduk perlahan-lahan.

Ulangi proses yang sama sebanyak 10 kali.

Sakit leher

Duduk tegak di kerusi.

Dongakkan kepala anda di satu sisi dengan membawa bersama
telinga dan bahu
anda.

Kekalkan kedudukan ini selama 30 saat.

Letakkan kepala anda kembali ke kedudukan utama.

Ulangi langkah yang sama dengan bahagian
kepala
 yang satu lagi.


Lelaki Makin Tua, Makin Miang? Salah Itu! Cik Abang Yang Menopaus Akan Turun Syahwat!

Tahukah anda bahawa hormon lelaki menurun serentak dengan umur lelaki meningkat?

Jika anda kerap rasa lesu dan mudah ‘meletup’
, itu mungkin bermaksud anda sedang mengalami andropaus!

Apa yang dimaksudkan dengan andropaus?

Andropaus merujuk kepada satu keadaan di mana lelaki secara perlahan-lahan hilang minat untuk melakukan aktiviti seksual seiring dengan umur yang kian meningkat.

Definisi andropaus – ‘
Andro
’ yang bermaksud lelaki dan ‘
pause
’ yang bermaksud berhenti dalam Bahasa Greek ini tepat sekali menggambarkan keadaan lelaki andropaus.

Apabila mencecah umur 40 hingga 50 tahun, kebanyakan lelaki akan
mula hilang keinginan untuk melakukan hubungan seks
.

Ada yang mula mengalami disfungsi erektil dan sukar untuk kawal emosi.

Andropaus berlaku akibat penurunan testosteron dalam badan lelaki.

Testosteron ialah hormon yang bertanggungjawab memberi lelaki imej ‘jantan’ seperti
 misai, janggut, suara yang dalam
 dan sifat yang kompetitif.

Penurunan ini tidak dapat dielakkan dan akan berlaku kepada semua lelaki disebabkan oleh proses penuaan yang normal.

Oleh itu, kaum adam jangan pula takut kepada andropaus kerana aa merupakan sesuatu yang natural dan sebahagian daripada kehidupan.

Namun, adakah andropaus itu betul wujud?

Kajian lebih banyak menyentuh
perihal menopaus yang berlaku pada kaum hawa
.

Sebaliknya, andropaus jarang diperkatakan dan ada lelaki yang tidak pernah langsung mendengar tentang istilah andropaus!

Oleh itu, pasti ramai yang tertanya-tanya sama ada
menopaus lelaki ini wujud
 dan bukannya hanya cakap-cakap orang?

Berbanding menopaus yang mempunyai tanda jelas seperti terhentinya haid, lelaki tidak mempunyai simptom seperti itu untuk menandakan mereka telah mencapai andropaus.

Ketika wanita mengalami menopaus, hormon seks akan mengalami penurunan secara mendadak.

Mereka akan berhenti datang bulan kerana tidak lagi berupaya untuk menghasilkan ovum.

Namun, pada lelaki, hormon lelaki menurun tersebut berlaku sedikit demi sedikit dan makan masa bertahun-tahun.

Selepas umur 30 tahun,
tahap testosteron lelaki akan mula menurun
 sebanyak 10% setiap dekad.

Semua lelaki akan alami penurunan hormon, tetapi ada lelaki yang mengalami penurunan yang lebih banyak daripada orang lain akibat gaya hidup yang tidak sihat.

Jika penurunan itu berlaku secara abnormal, lelaki boleh menghidap penyakit yang bernama
late-onset hypogonadism
 ataupun tahap rendah testosteron kerana umur.

Anda mungkin berminat:

Hormon Testosteron Rendah Punca Sperma Kurang? Ini Rawatan Kaum Adam Boleh Cuba!

7 Perkara Menarik Yang Dilakukan Oleh Testosteron Ke Atas Diri Anda

Hormon lelaki menurun antara gejala andropaus!

Andropaus boleh sebabkan gangguan dalam kehidupan seharian jika tidak diurus dengan baik. Kenal pasti tanda-tanda andropaus supaya anda dapat tanganinya dengan bijak.

Antara gejala-gejala hormon lelaki menurun yang anda mungkin alami termasuklah:

Tidak boleh kawal emosi dan mudah merasa jengkel.

Hilang ketumpatan otot.

Rasa susah untuk bersenam.

Perut buncit dan terbentuknya
‘man boobs’ atau payudara lelaki.

Tidak ada tenaga.

Susah tidur dan mungkin alami insomnia.

Tidak boleh fokus dalam masa yang lama.

Penurunan libido.

Tetapi, gejala hormon lelaki menurun di atas juga boleh berlaku akibat krisis pertengahan umur yang melanda lelaki.

Walaupun krisis pertengahan umur lebih bersangkut paut dengan keadaan psikologi, tapi simptomnya lebih kurang sama dengan simptom andropaus.

Adakah hormon lelaki menurun itu boleh dicegah?

Tahap hormon seks lelaki akan menurun apabila umur lelaki kian meningkat.

Penurunan ini juga tidak boleh dielakkan. Tetapi, simptom andropaus boleh dikurangkan jika lelaki
mengamalkan gaya hidup yang sihat.

Cuba makan makanan yang sihat, bersenam dengan kerap, pastikan tidur cukup dan kurangkan stres dalam kehidupan seharian.

Setelah mengamalkan semua aktiviti ini, lelaki yang mengalami andropaus akan nampak perbezaan yang ketara dalam kesihatan mereka dan boleh kawal emosi dengan lebih baik.

Selain itu, amalan merokok dan kerap makan makanan ringan juga antara sebab lelaki awal mencapai andropaus.

Jika anda ingin menghalang perkara ini daripada berlaku, cuba berhenti merokok secepat mungkin.

Namun, terdapat juga satu penyakit yang dinamakan
late-onset hypogonadism
yang berlaku apabila
 testis tidak lagi mampu menghasilkan hormon testosteron
.

Keadaan ini adalah tidak normal dan bukan sebahagian daripada proses penuaan.

Walaupun keadaan ini selalunya dikesan sejak kecil, hypogonadism juga boleh berlaku apabila lelaki semakin berumur.

Late-onset hypogonasidm
 boleh dikesan melalui ujian darah untuk
 mengukur tahap testosteron dalam badan lelaki
.

Jika anda mempunyai masalah ini, anda mungkin terpaksa melakukan terapi hormon untuk melegakan simptom anda.


Anak Selalu Bergaduh Sebab Parents Pilih Kasih? Stop Sekarang Sebelum Anak Makan Hati!

“Mak pilih kasih! Mak tak sayang abang. Apa-apa semua lebihkan angah. Abang pun nak baju baru. Abang pun nak dipuji… Kalau macam ni, siapa yang tak makan hati.”

Aduhai, sedihnya mendengar keluhan anak. Kadangkala, ibu bapa mungkin secara tidak sengaja telah membuat
keputusan yang berat sebelah
. Sebagai contoh, ibu mungkin meminta anak sulung untuk mengalah dengan lebih kerap dengan alasan adik masih muda dan tidak tahu apa-apa.

Niat ibu bapa hanyalah satu – mahu memupuk
sifat toleransi
 antara satu sama lain. Namun, apa yang perlu ibu bapa lakukan jika anak mula makan hati dan menuduh ibu bapa memilih kasih?

Tidak dinafikan, amalan pilih kasih boleh buatkan anak rasa rendah diri dan sangat terasing. Bukan itu sahaja, hubungan antara adik-beradik juga boleh menjadi retak disebabkan anak mula makan hati dengan perbezaan kasih sayang yang ditunjukkan oleh ibu bapa.

Apa yang bakal berlaku kepada mental anak jika mereka terlalu kerap
dibanding-bandingkan dengan orang lain
? Jika anda ingin tahu lebih lanjut, mari ikuti kupasan kami dalam artikel di bawah.

Untuk mendapatkan lebih banyak informasi tentang Kesihatan Mental, sila dapatkannya
di sini.

Pilih kasih buat anak makan hati

Benar, amalan pilih kasih boleh meninggalkan kesan yang sangat mendalam pada jiwa anak-anak, terutamanya jika mereka sering bergaduh antara satu sama lain.

Lebih teruk lagi, menurut kajian,
adik-beradik yang sering berbalah
 selalunya tidak akan menjadi rapat walaupun usia mereka bertambah. Malah, ada di antara mereka yang menjadi lebih benci antara satu sama lain.

Pergaduhan yang terpaksa dihadapi saban hari disebabkan
’sibling rivalry’
ini juga boleh buatkan
ibu bapa rasa tertekan
. Akibatnya, ibu bapa mungkin akan ‘mengamuk’ atau membebel pada anak-anak tanpa sedar. Ini akan menyebabkan anak memendam rasa dan lebih gemar menyendiri.

Hati-hati ya, jika pergaduhan ini tidak ditangani secara bijak oleh ibu bapa, ketidakpuasan hati antara adik-beradik boleh berlarutan sehinggalah anak dewasa.

Ada banyak perkara yang boleh mencetuskan perasaan cemburu dalam kalangan anak-anak. Kadangkala, ibu bapa sendiri gagal untuk kenal pasti punca anak berbalah.

Walau bagaimanapun,
pergaduhan antara adik-beradik
 merupakan sesuatu yang tidak dapat dielakkan. Perbezaan umur dan perangai masing-masing merupakan antara faktor yang  boleh mencetuskan perbalahan.

Sebagai panduan, kami ada beberapa tip yang boleh ibu bapa praktikkan untuk elak anak bergaduh dengan kerap:

Cara untuk menangani masalah persaingan antara adik-beradik:

Fahami anak dan hormati mereka.

Jelaskan mengapa anda melayan setiap orang dengan layanan yang berbeza.

Jangan memilih kasih.

Pastikan anak selesaikan konflik sendiri, bukan secara paksaan.

Dapatkan bantuan pakar jika pergaduhan menjadi semakin serius.

Kesan amalan pilih kasih dan persaingan antara adik-beradik

Pakar mempunyai pandangan yang berbeza mengenai persaingan antara adik-beradik. Ada yang kata ia dapat
mengajar anak erti mengalah
. Namun, ada juga yang mempunyai pendapat sebaliknya.

Di bawah, kami senaraikan beberapa kesan amalan pilih kasih terhadap mental anak:

1. Dapat menyebabkan depresi

Adik-beradik yang terpaksa bersaing antara satu sama lain mempunyai kebarangkalian yang lebih tinggi
untuk menghidap depres
i. Malah, mood mereka juga tidak stabil.

Lebih serius lagi, depresi boleh berlarutan dari kanak-kanak sehinggalah dewasa.
Keyakinan diri anak
 juga akan tercalar jika sering bergaduh dengan adik-beradik yang lain.

Akibatnya, mereka akan mula rasa tidak disayangi, lebih gemar mendiamkan diri dan enggan bergaul dengan ahli keluarga yang lain.

2. Mempunyai sistem sokongan yang lemah

Walaupun anda melayan anak-anak secara sama rata, namun persaingan dalam kalangan adik-beradik masih mampu mensabotaj hubungan mereka.

Disebabkan rasa tidak percaya atau
cemburu antara satu sama lain
, anak-anak mungkin lebih gemar berahsia daripada berkongsi cerita dengan keluarga sendiri.

Menurut sebuah kajian pada tahun 2015, kanak-kanak yang dibuli oleh adik-beradik sendiri lebih
berisiko untuk dibuli
 oleh kawan-kawan di sekolah. Malah, keadaan emosi mereka juga lebih teruk berbanding rakan sebaya yang lain.

Baca juga:

Kanak-kanak Gemuk Lebih Mudah Alami Depresi? Ini 7 Tanda Kemurungan Pada Si Kecil Obes

Anak Kesayangan Ibu Atau Bapa, Normal@Pilih Kasih?

3. Pilih kasih buatkan anak rasa terasing

Kadangkala, apabila anak bergaduh, mereka mungkin minta pertolongan ibu bapa. Namun, jika ibu bapa mula sebelahkan orang lain, anak mungkin akan rasa ibu bapa memilih kasih dan mula rasa terasing daripada keluarga.

Tidak dinafikan, hubungan kekeluargaan umpama air dicencang tidak putus. Namun, jika anak sering berbalah, perasaan yang terbuku dalam hati mereka mungkin akan kekal sampai bila-bila.

Lama-kelamaan,
anak akan rasa sunyi
 kerana menyangka ibu bapa lebih sukakan adik-beradik yang lain.

4. Mengajar anak cara meleraikan konflik

Namun, bukan semua kesan pilih kasih akan mendatangkan akibat yang buruk.

Jika anak sering berbalah (namun tidak serius), mereka dapat belajar cara untuk meleraikan konflik.

Sebagai contoh, mereka akan jadi lebih
pandai mengawal emosi
, memahami perspektif orang lain dan bekerjasama untuk mencapai satu solusi.

Pendek kata...

Persaingan antara adik-beradik merupakan sesuatu yang normal. Namun, ia boleh mencetuskan masalah, lebih-lebih lagi jika adik-beradik mempunyai jantina yang sama atau jarak umur antara satu sama lain tidak jauh

Kadar persaingan antara adik-beradik lebih rendah jika anak-anak merasakan mereka dilayan secara sama rata

Jika anak-anak sering bergaduh, ibu bapa perlu mendapatkan bantuan profesional

Kebanyakan adik-beradik akan bergaduh. Namun, ajar anak untuk berbaik semula


Jangka Hayat Diabetes Jenis 1

Diabetes atau kencing manis jenis 1 adalah gangguan yang dicirikan oleh paras gula darah yang tidak normal. Dalam diabetes jenis ini, sel khusus dalam pankreas yang dipanggil sel beta berhenti menghasilkan insulin. Insulin mengawal berapa banyak glukosa (sejenis gula) yang dimasukkan daripada darah kepada sel untuk penukaran kepada tenaga. Kekurangan insulin mengakibatkan ketidakmampuan untuk menggunakan glukosa untuk penghasilan tenaga atau mengawal jumlah gula dalam darah.

Fakta mengenai diabetis jenis 1

Ia menyerang sesiapa sahaja

Ia tidak boleh diubati, keadaan sepanjang hayat

Majoriti pesakit didiagnosis antara umur 5 – 15 tahun.

Sekiranya tidak dirawat, ia membawa kepada komplikasi perubatan serius yang mengancam nyawa, termasuk buta, kegagalan buah pinggang, kerosakan saraf, dan penyakit jantung dan saluran darah.

Kadar kelangsungan hidup bagi
 diabetes jenis 1?

Pada tahun 1920-an, insulin telah ditemui dan tersedia untuk digunakan. Dengan itu, jangka hayat diabetis jenis 1 naik secara dramatik. Dengan insulin yang lebih baik, pemeriksaan gula di rumah, dan diet rendah karbohidrat, seseorang hidup lebih lama.

Satu kajian daripada Universiti Pittsburgh, yang diterbitkan pada tahun 2012, mendapati bahawa orang yang menghidap diabetes Jenis 1 selepas 1965 mempunyai jangka hayat 69 tahun. Ini berbanding dengan jangka hayat ketika lahir, kira-kira 76 tahun untuk lelaki dan 81 tahun untuk wanita dalam populasi umum di A.S.

Manakala satu kajian baru mengenai kira-kira 25,000 orang dengan Jenis 1 di Scotland mendapati bahawa lelaki dengan diabetes jenis 1 kehilangan kira-kira 11 tahun jangka hayat, dan wanita kira-kira 13 tahun berbanding mereka yang tiada penyakit.

Bagaimanapun, kesemuanya bergantung kepada kawalan gula. Diabetes yang dikawal dengan baik mungkin mempunyai sedikit kesan pada jangka hayat.

Kunci survival diabetes jenis 1

Sumber: www.action4diabetics.org


Rasa Sakit Masa Bersetubuh? Atasinya Dengan 4 Tip Ini, Pasti Berkesan!

Pasangan kerap mengadu sakit semasa bersama? Adakah terdapat cara memasukkan agar tidak sakit yang boleh dicuba?

Hubungan seks selalunya digambarkan sebagai sesuatu yang menyeronokkan. Tetapi ada kalanya ia boleh menyebabkan rasa sakit yang tidak tertanggung. Berita baik, terdapat tip yang boleh diamalkan bagi mengatasinya.

Untuk mendapatkan lebih banyak info tentang Kesihatan Seksual, sila dapatkannya
di sini.

Hubungan seks menyakitkan?

Kesakitan yang terjadi semasa atau selepas bersetubuh boleh disebabkan oleh pelbagai faktor, seperti:

Penyakit

Jangkitan

Masalah fizikal

Masalah psikologi

Jika mengalami kesakitan semasa atau selepas hubungan seks, badan mungkin cuba memberitahu anda ada sesuatu yang tidak kena, jadi jangan abaikannya. Lakukan pemeriksaan dengan doktor.

Walaupun anda mungkin berasa malu untuk bercakap perkara berkaitan seks dengan doktor, tetapi ingatlah bahawa mereka memang dilatih untuk menangani masalah seperti ini.

Cara memasukkan agar tidak sakit #Punca kesakitan pada wanita

Wanita boleh mengalami kesakitan semasa atau selepas hubungan intim, sama ada di dalam faraj atau pada bahagian lebih dalam di pelvis.

Sakit pa
da f
araj boleh disebabkan oleh:

Jangkitan  – seriawan atau
jangkitan seksual (STD),
 seperti klamidia, gonorea atau herpes kemaluan

Menopaus – perubahan tahap hormon boleh membuat faraj kering

Kekurangan rangs
angan sek
sual pada setiap peringkat usia

Vagin
ism
us – keadaan di mana otot di dalam atau di sekeliling faraj tertutup rapat, menjadikan seks menyakitkan atau mustahil

Kerengsaan alat kelamin atau alahan yang disebabkan oleh spermisida, kondom lateks atau produk seperti sabun dan syampu

Manakala kesakitan yang dirasai di dalam pelvis boleh disebabkan oleh keadaan seperti:

Penyakit radang pelvis (PID)

Endometriosis

Fibroid yang tumbuh berhampiran faraj atau serviks

Sindrom usus besar (IBS)

Sem
beli
t

Punca kesakitan pada lelaki

Antara faktor menyebabkan wujud
simptom selepas bersetubuh
 yang menyakitkan pada lelaki seperti:

Jangkitan seperti seriawan – punca rasa pedih dan gatal-gatal, beberapa jenis STD, seperti herpes

Kulup, kulit pada hujung kemaluan lelaki yang ketat – membuat penembusan menyakitkan, kerana kulup ditolak ke belakang

Luka pada kulup yang tidak dapat dilihat tetapi menyebabkan pedih dan sensasi sakit menyucuk serta menyengat

Keradangan kelenjar prostat (prostatitis)

Testis sakit dan bengkak yang disebabkan oleh rangsangan seksual tetapi tiada ejakulasi. Ia juga boleh menjadi tanda jangkitan,
seperti klamidia

Pemeriksaan doktor

Dapatkan nasihat daripada doktor atau pakar mengenai cara memasukkan agar tidak sakit jika anda atau pasangan mengalami ketidakselesaan semasa atau
selepas bersetubuh
.

Mereka akan cuba mencari punca masalah dan dapat memberitahu sama ada kalian memerlukan sebarang rawatan.

Sebagai contoh:

Kalau anda mengalami kesakitan, keluar cecair luar biasa, kegatalan atau pedih di sekitar alat kelamin, mereka mungkin mengesyorkan rawatan untuk seriawan atau ujian STD

Jika
faraj kering
, anda mungkin dinasihatkan untuk mencuba menggunakan pelincir

Sekiranya anda mempunyai alahan atau kerengsaan di sekitar alat kelamin, doktor mungkin menasihatkan untuk mengelak daripada menggunakan produk yang boleh mencetuskannya

Seandainya ada
sebab emosi
atau kebimbangan yang menyebabkan masalah, kaunselor atau ahli ter
api se
ks mungkin boleh membantu

4 cara memasukkan agar tidak sakit

Di bawah dikongsikan beberapa petua yang dapat membantu menjadikan seks sesuatu yang menyeronokkan dan bukannya menyakitkan, seperti:

1. Gunakan pelincir

Salah satu sebab mengapa
 seks menyakitkan
 bagi kebanyakan wanita adalah kekeringan faraj. Apabila faraj kering, anda akan berasa amat sakit apab
ila pen
etrasi berlaku.

Kebiasaannya, faraj akan merembeskan pelincir semula jadi apabila terangsang.

Jika anda tidak benar-benar terangsang atau terdapat masalah lain yang menghalang faraj daripada merembeskan pelincir semula jadinya, kalian mungkin memerlukan
pelincir luaran
sebagai cara memasukkan agar tidak sakit.

Baca juga:

Menggunakan pelincir berasaskan air adalah pilihan bijak untuk membantu menjadikan seks lebih memuaskan.

Ini kerana pelincir dengan bahan yang satu ini tidak merosakkan kondom, sekali gus menjadikan ia seks yang selamat jika kalian tidak
merancang kehamilan
.

Manakala pelincir berasaskan minyak selain merosakkan kondom juga boleh meningkatkan risiko anda mendapat jangkitan faraj.

Cara memasukkan agar tidak sakit #2. Atasi punca masalah

Sakit semasa hubungan seks bukan sahaja disebabkan oleh kaedah yang tidak sesuai tetapi juga boleh berpunca daripada faktor psikologi dan fizikal bermasalah. Oleh itu, anda perlu mengetahui lebih awal tentang puncanya.

Jika masalah psikologi seperti tekanan
atau kemurungan,
 anda boleh meminta nasihat doktor untuk mendapatkan rawatan yang betul. Sekiranya masalah itu melibatkan keadaan fizikal, maka cari rawatan yang paling sesuai.

Apa pun masalah yang dialami, cari rawatan yang terbaik agar kualiti seks bersama pasangan anda juga bertambah baik.

Cara memasukkan agar tidak sakit #3. Cuba posisi lain

Seks bukan sahaja soal penembusan melalui posisi
missionary
, anda masih boleh melakukan aktiviti seksual lain.

Apabila seks melibatkan zakar-faraj menyakitkan, cuba aktiviti lain seperti seks oral, merangsang bersama, mengurut dan menyentuh antara satu sama lain, berciuman atau
posisi seks
 lain.

4. Mencegah kesakitan sebelum hubungan seks

Jika sudah tahu punca rasa sakit dan telah menemui rawatannya, pastikan anda mengikuti rawatan dengan sebaiknya.

Anda juga boleh melakukan pelbagai ritual yang boleh membantu melegakan kesakitan dan merehatkan badan, seperti
mandi air suam
 dan mengosongkan pundi kencing.

Semoga bermanfaat!


Daun Sirih: Bermanfaat atau Tidak kepada Anda?

Daun sirih pernah menjadi sebagai satu makanan wajib yang perlu ada di rumah-rumah masyarakat Malaysia terutamanya bagi orang-orang Melayu dan India suatu ketika dahulu. Ia bukan sekadar daun yang dikunyah tetapi falsafahnya adalah sebagai medium penghubung antara ahli masyarakat di samping secawan
 teh
 yang dihidangkan ketika hadir menziarah ke rumah tetangga. Simbolnya yang tinggi di sisi masyarakat telah menjadikannya sebagai salah satu hadiah yang bermakna terutamanya apabila ia digubah dan dijadikan sebagai hantaran utama perkahwinan.

Budaya mengunyah daun sirih ini berasal dari Asia Selatan di mana iklim tropikanya amat kondusif untuk penanaman pokok sirih. Sejak zaman prasejarah, aktiviti mengunyah daun sirih ini telah termasuk dalam tradisi negara-negara Asia Tenggara termasuklah Kemboja, Thailand, Vietnam, dan Malaysia. Ia dikatakan telah tersebar ke bahagian masyarakat yang lain di kawasan Madagascar, Papua New Guinea dan West Indies. Walaupun budaya ini dianggap sebagai sesuatu yang mempunyai nilai yang tinggi bagi penduduk-penduduk di kawasan ini, ia dianggap sebagai satu aktiviti yang pelik dan tidak bersih bagi orang-orang Barat. Campuran daun sirih terdiri daripada tiga komponen utama dengan tambahan beberapa ramuan lain bergantung kepada budaya penduduk. Tiga komponen utama tersebut adalah:

Buah pinang

Daun sirih

Kapur: Dihasilkan sama ada daripada serbuk batu kapur atau cangkerang kerang yang dibakar dan ditambah air untuk dijadikan sebagai pes.

Bahan atau ramuan tambahan lain dicampurkan secara bersama bagi memberikan aroma dan rasa ketika ia dikunyah. Bahan-bahan tersebut termasuklah:

Kopra: Isi kelapa yang dikeringkan

Kayu manis

Buah pelaga

Cengkih

Buah pala

Halia kering

Tembakau

Budaya mengunyah daun sirih bersama-sama dengan ramuan lain bertindak sebagai pemudah cara dalam pergaulan antara sesama masyarakat ketika mana Facebook, Instagram dan pelbagai medium media sosial masih lagi belum wujud. Kini, hanya sedikit atau hampir tidak ada lagi anggota masyarakat yang masih mengamalkan budaya ini, malah budaya menghantar sirih junjung sebagai hantaran telah digantikan dengan jambangan bunga atau jenis hadiah lain. Walau bagaimanapun, adakah budaya mengunyah daun sirih ini baik untuk kesihatan? Apakah kebaikan yang boleh diperoleh daripada penggunaan daun sirih? Kita akan membincangkan mengenai kebaikan yang boleh diperoleh daripada penggunaan daun sirih segar tanpa campuran sebarang bahan lain dan kemungkinan kesan buruk yang didapati daripada aktiviti mengunyah daun sirih yang dicampur dengan bahan-bahan lain. Ikuti info yang selanjutnya di bawah.

Apakah manfaat daun sirih yang boleh anda dapati?

Piper betle
 atau daun sirih adalah berasal daripada keluarga
Piperaceae
 (keluarga lada hitam). Terdapat kira-kira 100 jenis pokok sirih di seluruh dunia, di mana kira-kira 40 daripadanya boleh ditemui di India. Daun sirih menawarkan beberapa manfaat kesihatan kepada tubuh. Ia mempunyai kesan positif terhadap kawalan
glukosa
 darah, kesihatan
gigi
, penyembuhan luka, dan jangkitan virus.

Ciri anti-ulser dalam ulser perut yang disebabkan oleh indomethacin

Properti anti-ulser yang terdapat dalam daun sirih terhadap ulser perut yang disebabkan oleh indomethacin dan mekanisme tindakannya. Sirih juga mempunyai aktiviti pelindung allylpyrocatechol (APC), yang merupakan konstituen
antioksida
n utama daun sirih terhadap ulser perut indomethacin dalam model ancaman dan mengaitkan data yang diperolehi dengan sifat anti-oksidatifnya dan ciri perlindungan mukus.

Berpotensi menggalakkan kesihatan gigi

Sirih mengandungi kandungan minyak pati seperti kadinen, kavikol, sineol, eugenol dan karvakol. Eugenol sangat bermanfaat dalam bidang kesihatan gigi kerana sifatnya yang antiseptik, antiradang dan juga mempunyai kebolehan memberi rasa kebas kepada
saraf
 gigi sekali gus mengurangkan
sakit gigi
. Eugenol ini sering digunakan dalam bahan tampalan sementara gigi bagi menghilangkan sakit gigi yang berlubang. Daun sirih juga mempunyai kebolehan untuk menghilangkan bengkak. Sifat antiradang daun sirih dapat mengurangkan bengkak gusi dan juga sifat antiseptiknya yang membunuh kuman pada permukaan gusi dan gigi. Terdapat juga syarikat-syarikat pembuatan ubat gigi yang menggunakan ekstrak sirih sebagai antara bahan aktif dalam penghasilan ubat gigi mereka.
Ekstrak daun ini boleh mempunyai ciri antigingivitis, namun aktiviti mengunyah sirih, boleh memberi kesan buruk terhadap kesihatan mukosa mulut.

Mempercepat penyembuhan luka

Tekanan oksidatif yang tinggi iaitu radikal bebas dalam badan anda boleh melambatkan penyembuhan luka. Penyembuhan luka yang lambat adalah salah satu daripada komplikasi kritikal yang terdapat pada diabetes jenis 1. Ekstrak herba daun sirih ini didapati berkesan dalam merawat kes-kes yang sensitif. Daun sirih adalah ubat klasik untuk penyembuhan luka. Ia mengandungi polifenol yang mempunyai sifat antioksida. Ia meningkatkan aktiviti enzim pembekuan radikal bebas dalam tubuh anda, seperti
superoxide dismutase
 dan
catalase
. Menggunakan ekstrak daun sirih terhadap tikus yang tercedera telah meningkatkan kadar penyembuhan luka. Ia meningkatkan kandungan
hydroxyproline
 – komponen utama
kolagen
 dalam tikus yang dirawat. Kandungan kolagen yang lebih tinggi memudahkan pembaikan luka dengan cepat dan regenerasi tisu.

Berpotensi melawan kanser

Daun ini mengandungi jumlah
karsinogen
 tinggi yang dipanggil
safrole
. Walau bagaimanapun, ia dapat dimetabolisma kepada
dihydroxychavicol
 dan
eugenol
. Kedua-dua sebatian ini dikeluarkan melalui air kencing. Daun sirih menunjukkan sifat antioksidan, antimutagenik, dan antikanser.
Phytochemical
 dalam daun ini bertanggungjawab untuk sifat-sifat ini. Sebatian dalam daun sirih – hidroxychavicol dan asid klorogenik – menentang karsinogen daripada tembakau.
Ia boleh membunuh sel-sel kanser secara selektif dalam kanser payudara tanpa menjejaskan sel-sel yang sihat. Potensi antikanser dan radikal bebas ekstrak daun ini dalam sel-sel kanser payudara telah dilaporkan melalui kajian Wahyu Widowati dan pasukan penyelidikannya pada tahun 2013.

Apakah kesan sampingan daun sirih?

Apabila anda mengunyah daun sirih, ia mengeluarkan bahan kimia aktif tertentu seperti
catecholamines
. Bahan kimia ini berinteraksi dengan rembesan lain daripada buah pinang dan kapur sekiranya anda mengunyah campuran daun sirih. Interaksi kimia ini menyebabkan kesan sampingan yang serius seperti:

Berkemungkinan mempunyai sifat psikoaktif

Mempengaruhi sistem saraf pusat (CNS)

Menyebabkan
kanser mulut
 dan esophageal (salur makanan)

Mengganggu microbiome oral anda (mikrob baik di mulut anda)

Mempunyai impak negatif ke atas kehamilan, kelahiran anak, dan perkembangan
janin

Dikaitkan dengan isu
ketagihan
 dan
withdrawal

Disebabkan oleh kesan-kesan berbahaya ini, Pertubuhan Kesihatan Sedunia (WHO) secara terbuka menyatakan bahawa campuran daun sirih adalah satu ancaman kesihatan kepada mereka yang mengunyahnya. Satu kajian di Malaysia yang dijalankan pada tahun 2010 telah menganalisis seramai 156 orang pesakit kanser mulut, dan hasil kajian mendapati bahawa, 59.8 peratus daripada faktor risiko kanser mulut adalah berpunca daripada aktiviti mengunyah sirih.

Ketua Koordinator Pusat Kajian Sains Penagihan Universiti Malaya (UMCAS), Prof Madya Dr
Amer Siddiq Amer Nordin juga menyatakan bahawa kandungan arekolin dalam sirih dan pinang boleh membuatkan seseorang ketagih. Menurut beliau, sepertimana tembakau,
nikotin
 yang terkandung di dalamnya adalah faktor ketagihan. Begitu juga dengan sirih dan pinang yang mengandungi arekolin. Arekolin adalah alkaloid yang toksik dan bertindak sebagai agonis ke atas sistem saraf. Menurut beliau lagi, pengambilan yang berlebihan menjadikannya sebagai risiko kepada kanser dan selain ia sudah dikategorikan sebagai karsinogen (bahan yang membentuk kanser) kepada manusia.

Di Malaysia, terdapat 10.3 peratus pemakan sirih dan pinang. Daripada angka ini, pengguna
teramai adalah daripada golongan wanita iaitu sekitar 32.1 peratus berbanding lelaki, 10.3 p
eratus. Penyelidikan di India turut telah membuktikan bahawa semua kes kanser mulut berlaku dalam kalangan individu yang memakan sirih dan pinang. Beliau yang juga merupakan Pakar Psikiatri dan Pakar Berhenti Merokok di Pusat Pakar Universiti Malaya berkata, risiko untuk seseorang itu mendapat kanser mulut akibat mengambil sirih dan pinang lebih tinggi berbanding daripada pengguna tembakau. Beliau menyatakan, dianggarkan risiko keputihan di bahagian pipi dalam (
oral lichen planus
) boleh terjadi sebanyak 15.8 kali kerana memakan sirih dan pinang, manakala kebonjolan (
nodular leukoplakia
) pula adalah sebanyak 3,243.1 kali. Tambah beliau lagi, tabiat memakan daun sirih dan buah pinang juga dikaitkan dengan kesan kesihatan kepada jantung, saraf, perut atau usus, pernafasan dan sistem
reproduktif
.

Mengunyah campuran daun sirih mendedahkan kepada karsinogen

Mengunyah campuran daun sirih yang merupakan bahan psikoaktif yang paling popular keempat di dunia selepas tembakau,
alkohol
 dan
kafein
, akan mendedahkan seramai 600 juta penggunanya kepada bahan-bahan yang bertindak sebagai karsinogen secara langsung di mulut. Ini berdasarkan kajian yang telah dijalankan dan diterbitkan pada tahun 2012 dalam jurnal
Chemical Research in Toxicology
 oleh
American Chemical Society
.

Para penyelidik, Mu-Rong Chao dan Chiung-Wen Hu telah menjelaskan bahawa campuran daun sirih adalah campuran yang terdiri daripada buah pinang, yang kadangkala dicampurkan dengan rempah-rempah, seperti buah pelaga atau safron, serta bahan-bahan lain. Para saintis telah mengetahui selama beberapa dekad bahawa aktiviti mengunyah campuran daun sirih boleh menyebabkan kanser mulut dan baru-baru ini juga telah menunjukkan bahawa bahan-bahan dalam campuran daun sirih dapat diubah menjadi karsinogen dalam tubuh. Penulis kajian tersebut telah mengkaji sama ada terdapat sebarang bahan dalam buah pinang yang boleh menyebabkan kanser secara langsung, tanpa memerlukan tubuh untuk menukar atau “mengaktifkannya”.

Para penyelidik mendapati bahawa sebatian dalam buah pinang boleh memperkenalkan radikal alkil (
alkylate
) kepada DNA bahan genetik, yang menyebabkan perubahan yang meningkatkan risiko kanser, dan ia hadir dalam campuran daun sirih dalam jumlah yang cukup tinggi untuk melakukannya. Menurut para penyelidik, kajian mereka telah menunjukkan bahawa agen-agen
alkylating
 ini berada di tahap yang mencukupi untuk menyebabkan kerosakan DNA dan berpotensi mempunyai implikasi buruk terhadap kesihatan manusia, terutamanya dalam hal perkembangan kanser mulut bagi mereka yang mengunyah campuran daun sirih.

Adakah buah pinang yang terdapat dalam campuran daun sirih turut memberi kesan besar terhadap ketagihan?

Bagi beratus-ratus juta individu di seluruh dunia yang mengunyah campuran daun sirih, aktiviti mengunyah campuran daun sirih bukan sahaja memberikan mereka keseronokan, malah turut merisikokan mereka untuk mendapat ketagihan dan kanser mulut. Penemuan penyelidikan yang dijalankan oleh kumpulan penyelidik
University of Florida
 pada tahun 2015 telah menunjukkan bagaimana bahan kimia psikoaktif buah pinang berfungsi di bahagian otak.

Buah pinang, yang merupakan sejenis biji atau benih daripada jenis pokok Areca, ditanam dan digunakan di negara India, sebahagian daripada China dan sebahagian besar negara-negara Asia Tenggara, termasuklah Indonesia dan kebanyakan kepulauan Pasifik. Budaya mengunyah campuran daun sirih yang terdiri daripada campuran buah pinang, rempah-rempah dan kapur yang dibungkus dengan daun sirih, telah menjadi tradisi kebudayaan di kawasan-kawasan tersebut selama berabad lamanya. Jika dimakan dengan dos kecil, ia mewujudkan rasa kegembiraan atau keterangsangan dan kewaspadaan. Penggunaan secara berpanjangan boleh menyebabkan ketagihan dan Pertubuhan Kesihatan Sedunia telah mengklasifikasikan buah pinang sebagai karsinogen.

Menurut Profesor Roger L. Papke yang merupakan seorang profesor di
Department of Pharmacology and Therapeutics
,
College of Medicine
,
University of Florida
, penemuan yang diterbitkan dalam jurnal PLOS ONE menunjukkan bahawa bahan aktif yang terdapat dalam buah pinang iaitu
arecoline
, bertindak pada protein reseptor yang sama di otak sebagai nikotin. Ini menyebabkan kemungkinan bahawa ubat-ubatan preskripsi yang kini digunakan untuk menghalang kebergantungan nikotin juga berkesan terhadap ketagihan buah pinang.

Menurut beliau lagi, tanpa mengetahui mengapa individu menjadi terlalu bergantung kepada buah pinang, tidak terdapat cara untuk membantu mereka melepasi pergantungan ini dan penemuan kajian ini memberikan peluang baharu untuk merawat ketagihan terhadap buah pinang atau pengunyahan daun sirih.

Satu perkiraan telah meletakkan jumlah pengguna biasa buah pinang adalah pada angka 200 juta hingga 600 juta, dan buah pinang dianggap secara meluas sebagai perangsang paling popular keempat di dunia selepas kafein, alkohol dan tembakau.

Profesor Papke mula mengkaji kesan
arecoline
 pada molekul protein tertentu di otak setelah dia mendapat idea awal untuk mengkaji aktiviti buah pinang dan kandungan aktifnya. Molekul ini termasuklah reseptor nikotinik yang memainkan peranan utama dalam
ketagihan nikotin
.

Untuk menentukan sama ada
arecoline
 bertindak pada reseptor yang menyebabkan ketagihan yang sama, Profesor Papke menggunakan sel-sel ovari daripada katak yang disuntik dengan gen manusia supaya sel-sel tersebut meniru reseptor nikotin yang terdapat dalam otak manusia. Setelah menggunakan ekstrak buah pinang, hasilnya mendapati bahawa ia mengaktifkan reseptor yang sama sepertimana nikotin, dan melakukannya dengan cara yang dapat mempengaruhi kelakuan seseorang. Hal ini telah menunjukkan persamaan antara mekanisma pergantungan terhadap penggunaan buah pinang dan mekanisma pergantungan terhadap penggunaan tembakau bagi perokok.

Kajian ini juga menimbulkan satu lagi persoalan yang menarik: Jika buah pinang dan nikotin berfungsi pada reseptor yang sama di dalam otak manusia, bolehkah ubat-ubatan yang kini digunakan untuk ketagihan nikotin berguna untuk merawat kebergantungan terhadap buah pinang?

Risiko lain pengunyahan buah pinang

Agensi Antarabangsa Penyelidikan Kanser (IARC) menganggap bahawa mengunyah buah pinang menjadi karsinogen yang diketahui untuk manusia. Bagi individu yang mengunyah buah pinang, mereka mempunyai risiko yang tinggi dalam merosakkan gusi mereka selain berpotensi memperoleh kanser mulut, pharynx, esophagus dan perut. Tambahan lagi, kajian yang dilaksanakan di
Sir Buri Kidu Health Institute
 telah menunjukkan bahawa mengunyah buah pinang boleh menyebabkan serangan jantung pada individu yang mudah terdedah. Dalam dos yang tinggi, buah pinang menghasilkan kesan sepertimana kokain, termasuklah kadar denyutan jantung yang tinggi, tekanan
darah tinggi
, pupils mata yang melebar, kegelisahan,
insomnia
 dan arrhythmia jantung.

Daun sirih segar berkemungkinan mempunyai manfaatnya yang tersendiri. Walau bagaimanapun, campuran daun sirih yang dicampurkan dengan pelbagai bahan lain seperti buah pinang dan tembakau ternyata memberi kesan yang tidak baik kepada tubuh anda terutamanya untuk kesihatan mulut dan otak.


Bahaya Melancong, Jangan Ambil Mudah

Melancong atau berjalan-jalan merupakan peluang untuk seseorang individu menyegarkan diri, mencipta memori dan mendapatkan inspirasi. Walau bagaimanapun, ketika melancong, terdapat kemungkinan untuk berdepan dengan pelbagai risiko kesihatan. Ini adalah antara bahaya melancong yang tidak boleh diambil mudah.

Cirit-birit

Cirit-birit bersama masalah pencernaan adalah jenis masalah kesihatan yang paling biasa apabila melancong. Ini disebabkan oleh faktor kebersihan makanan. Banyak individu yang pergi melancong ke negara-negara kurang maju mengalami cirit-birit dalam tempoh 48 jam pertama.

Masalah berkaitan kulit

Pelancong boleh mendapat masalah dengan kulit mereka seperti selaran matahari atau gigitan serangga. Adakalanya, faktor dari cuaca seperti kelembapan boleh mengakibatkan kerengsaan pada kulit dan boleh meninggalkan kesan jangka panjang.

Demam bawaan serangga

Demam seperti denggi atau chikungunya turut akan memberi kesan kepada pelancong. Ia akan membuatkan pesakit mendapat kelesuan akibat sakit kepala, demam panas dan kesakitan di seluruh anggota badan. Malaria boleh menyebabkan kematian seandainya tidak dirawat dengan baik.

Pelbagai jangkitan

Peningkatan jangkitan yang eksotik dan jarang berlaku antara yang turut mengancam pelancong. Antaranya seperti Ebola, selsema burung, jangkitan
chagas, japanese encephalitis
, zika.

Penyakit kelamin

Merupakan antara penyakit yang biasa berlaku dalam kalangan pelancong yang sering terlibat dengan kegiatan seks tanpa perlindungan. Malangnya, penyakit seperti ini tidak dapat disembuhkan dengan ubatan ataupun pencegahan melalui vaksin.

Kecederaan fizikal

Ia boleh berlaku kepada pelancong, seperti kemalangan dari aktiviti seperti berperahu, mendaki gunung atau menyelam. Kecederaan sama ada cedera parah atau ringan juga boleh berlaku jika terlibat dengan keganasan politik, penculikan atau tindakan pengganas yang tidak dijangka. Sekiranya kecederaan yang berlaku tidak mendapat rawatan yang betul, ia boleh menyebabkan risiko jangkitan luka, hepatitis, atau AIDS.

Gangguan berkaitan perjalanan udara

Ia mungkin berkaitan
jet-lag
, gangguan pemakanan, darah terkumpul pada bahagian kaki. Bagi sesetengah individu, mereka mungkin akan berdepan gangguan pergerakan disebabkan keletihan yang melampau.

Masalah berkaitan psikologi

Ada masanya, pelancong boleh mendapat kemalangan yang tidak dijangka ketika melancong. Mereka mungkin diculik, diperkosa atau mendapat kecederaan kerana pengeboman. Kemalangan seperti ini boleh mempengaruhi pesakit secara psikologi, terutamanya kanak-kanak dan wanita.

Pelbagai masalah kesihatan boleh berlaku ketika seseorang individu melancong. Jadi, adalah penting untuk sentiasa berwaspada ketika pergi melancong untuk mengelakkan sebarang kejadian atau masalah yang tidak diingini.


Bila Isteri Tidak Suka Bersetubuh Guna Kondom, Apa 5 Perkara Encik Suami Perlu Buat?

Seks dengan kondom, best tak? terutamanya bila ditanyakan pada mana-mana suami isteri mengenai cahaya mata, sudah pasti setiap pasangan ingin memilikinya.

Pun begitu, ada juga yang belum bersedia untuk menjadi ibu bapa.

Disebabkan itu, ada pasangan yang sangat berhati-hati dalam aktiviti seksual mereka agar kehamilan luar jangkaan tidak berlaku.

Inilah ketika di mana teknik kontraseptif perlu digunakan sebaiknya.

Antara yang
paling popular digunakan oleh suami isteri di seluruh dunia adalah kondom.

Namun bagaimana pula jika isteri tidak gemar melakukan seks dengan kondom? Apa yang encik suami perlu buat?

Tenang, ayuh kita sama-sama selami artikel ini dengan lebih mendalam lagi!

Mengapa ada isteri yang tidak suka seks dengan kondom?

Sebelum pergi dengan lebih lanjut, haruslah kita tahu punca permasalahan ini berlaku terlebih dahulu.

Untuk pengetahuan anda,
 kondom dikatakan mampu mencegah kehamilan dengan peratusan kejayaan sehingga 90%
.

Namun ada beberapa kelompok yang tidak gemar menggunakannya atas beberapa faktor.

Bagi kaum Adam, penggunaannya dipercayai akan mengurangkan tahap kepuasan seksual ketika bersenggama. Ini kerana mereka lebih gemar beraksi di ranjang tanpa sebarang ‘bantuan’.

Bagi kaum Hawa pula, penggunaan kondom mungkin boleh mengakibatkan kesakitan ketika proses penetrasi zakar ke dalam faraj. Terdapat 3 sebab utama perkara ini terjadi iaitu:

Alahan lateks

Masalah nonoxynol-9 (N-9)

Salah penggunaan minyak pelincir

Kerengsaan daripada faktor di atas bukan saja akan jadi punca isteri tidak selesa untuk bersama suami, malah menyebabkan jangkitan saluran air kencing atau yis dan vaginosis bakteria.

Jadi, encik suami perlu lakukan sesuatu!

Apa yang encik suami perlu buat jika seks tidak selesa?

Sekiranya pasangan anda merayu atau mengadu sakit ketika melakukan seks dengan kondom, tolong hentikan seketika dayungan hebat anda itu.

Ini kerana
si isteri mengerang mungkin bukan disebabkan sedap
 tapi benar-benar dalam kesakitan kerana kondom tersebut.

Pun begitu, kalian tidak perlu risau kerana ada beberapa perkara yang boleh dilakukan jika masih berhasrat melakukan seks dengan kondom termasuklah:

#1. Cuba bertukar kepada kondom jenama lain

Kadangkala, hanya jenama tertentu sahaja yang akan menyebabkan kerengsaan pada alat kemaluan. Jadi, apa kata kalian cuba beralih kepada kondom jenama lain?

Ini kerana setiap kondom mungkin mempunyai bahan-bahan seperti protein tumbuhan yang berlainan –
bahan yang sering menjadi pemacu alahan kepada alat sulit
.

Sekiranya sudah banyak jenama kondom yang telah dicuba dan isteri masih lagi mengadu sakit ketika bersenggama, segera berjumpa doktor untuk membuat pemeriksaan lanjut.

#2. Guna kondom yang tidak dilincirkan

Jika bukan kondom yang memberi masalah, punca kesakitan ini mungkin adalah dari minyak pelincir yang kalian gunakan. Oleh itu, berhenti gunakannya dan cuba alternatif yang lain.

Menurut pakar,
minyak pelincir yang berasaskan air atau silikon adalah yang terbaik
 (pastikan terlebih dahulu ia tidak mengandungi bahan yang bernama N-9 pada label).

Pelincir sebegini sangat kurang risiko kerengsaan serta memudahkan dayungan zakar ke dalam faraj. Jika masih berlaku kesakitan, dapatkan nasihat dari doktor.

#3. Guna kondom polyurethane

Kebanyakan kes isteri berasa sakit ketika seks dengan kondom adalah disebabkan oleh lateks yang merupakan bahan utama pembuatan kondom. Oleh itu, cuba guna kondom polyurethane.

Kondom jenis ini tidak diperbuat dari lateks sebaliknya sejenis getah lain yang masih mengekalkan tahap keberkesanannya dalam mencegah kehamilan dan penyakit jangkitan kelamin (STD).

Pun begitu, harganya di pasaran mungkin agak mahal berbanding kondom lateks. Namun sudah pasti ia berbaloi bukan?

#4. Guna kondom polyisoprene

Terdapat satu lagi alternatif kepada kondom lateks iaitu kondom polyisoprene.

Buat anda yang belum tahu, ia adalah lateks sintetik (lateks tiruan) yang sangat kurang risiko kerengsaan.

Lebih menarik, penggunaan kondom jenis ini adalah tidak jauh beza sensasinya dengan kondom biasa. Jadi, kenikmatan seks kalian berdua sudah pasti tidak akan terjejas.

Namun mungkin masih ada pasangan yang alah terhadap kondom alternatif ini. Dapatkan nasihat doktor sebelum guna ia okay!

#5. Kenapa tidak melakukan seks tanpa kondom?

Akhir sekali, ini adalah saranan yang mungkin paling efektif dalam mencegah kerengsaan dan kesakitan ketika proses dayungan menuju pulau bahagia.

Sekiranya isteri memang alah dan tidak suka melakukan seks dengan kondom, beraksi di ranjang tanpa kondom adalah pilihan yang paling terbaik.

Tidak perlu khuatir dengan kehamilan luar jangkaan jika encik suami mampu mengamalkan teknik ‘pancut luar‘.

Atau lebih baik, amalkan sahaja pengambilan pil perancang mengikut preskripsi yang ditetapkan doktor.